Shirkadda CANMEX oo magaceedii u bedeshay Africa Oil Corp.\nShirkadda KuwaitEnergy oo Ganafka Ku Dhufatay Hadalkii Wasiirka Batroolka ee ahaa in 100% Shirkada Batroolka ay yeelan doonto Dawaladda Soomaaliya.\nQaybsigii Batroolka Soomaalida Qoraalkii lataliyaasha shirkadaha Kuwait Energy & MedcoEnergi ay DFKMG magaalada Malindi ugu usoo bandhigeen June 12, 06, ee qaybsiga Batroolka Soomaalida, oo ku qoran:\nXaqiiqada Dhabta ah ee ka dambaysa"Sharciga Batroolka Soomaaliyeed".....\nShirkadda CANMEX in markii shan (5) maalmood oo keliya [Oct 11 - Oct 17] laga soo wareegey markii ay heshiiska qabyada ah ee ku saabsan khayraadka Puntland la gashay Range Resources in uu is-casiley Lukas H. Lundin oo ahaa madaxweynihii shirkadaasi CANMEX ilaa 1996, waxaana lagu bedeley ninkii heshiiska la soo galay Range Resources ee magaciisa la yiraahdo Mr. Richard Schmitt. Sharraxaad lagama bixin sababta isku soo beegtay is casilaada madaxweynihii shirkadda CANMEX ee reer Sweden iyo heshiiska ay la gashay Range Resources.\nDhulka Soomaalida ee Shidaalka laga baarayo miyaa ka riqiisan dhulka Afrikada kale, mase Madaxda Soomaaliyeed ayaan adduunka la socon, waxna akhrin....\nShirkadda CANMEX oo magaceedii u bedeshay Africa Oil Corp. Laga bilaabo Agoosto 20, 2007\nCadde Muuse iyo Cali Geeddi kee hadalkiisu meel mar Noqon doonaa...?\nWararka ugu badan ee ay maalmahan is weydaarsadeen Dadka Saamiyada ku leh ASX\nGeeddi: Dooda Sharciga Batroolku Waxay Baarlamaanka ka Bilaaban Doontaa Sabtida (Aug 18, 2007)\nItoobiya oo Malaysiya Heshiis $1.9 million ah kula gashay in Gaaska Dabiiciga ah laga baaro Dhulka Soomaali Galbeed...\nHal ceel oo batrool laga baarayey oo ku yaal Kenya waxaa muddo 45 cisho ah lagu kharash gareeyey $100 million oo doolar\nHal ceel oo ku yaal Liibiya waxaa lagu baaray $194 milion oo doolar\nLaakiin dhulka Dooxada Nugaal iyo Dooxada Dharoor waxaa muddo lix sano ah lagu kharash garanayaa lacag aan ka badnayn $45.5-million oo doolar oo keliya..\nShabakadda faalaysa gacansiga Kanada ee loo yaqaan "Canada Stockwatch" oo ka hadleysey heshiiskii dhex maray DGPL, CANMEX iyo RANGE ayaa caddadkeedii Jimce Agoosto 17, 2007 ku xustay qodobo ka mid ah heshiiskaas oo uu ka mid yahay in lacagta ay shirkadda CANMEX ku kharash garayn doonto Puntland muddo lix sannadood ah ay tahay $45.5-million oo doolar oo keliya.\nHeshiiskaasi waxa uu dhigayaa, ayey tiri Canada Stockwatch: In shirkadda CANMEX, (oo sida hoos ku qoran hadda magaceeda u beshey Africa Oil Corp.) in lacagta ugu badan ee muddo lix sanadood ah ay ku kharash garayneyso Puntland ay dhan tahay $45.5-million taas oo ah ($22.75-million aagga Dooxada Dharoor iyo $22.75-million aagga Dooxada Nugaal). [Waxaa la xusuustaa in jariidada ka soo baxda Australia ee "Sydney Morning Herald" ay caddadkeedii Janaayo 24, 2007 ku qortay in shirkadda Canmex ay Lacag caddaan ah ka haysatey 3.5 million oo doolarka Canada oo keliya.)\nWaxaad arrintaas barbar dhigaa meel gaaska cuntaad lagu safayn doono oo laga hir gelinayo Mombasa Kenya lacagta ku bixi doonta 17 bilood:\n16kii Agoosto 2007 waxaa heshiish wada gaarey KPRL (Kenya Petroleum Refinery Limited) iyo KPC (Kenya Pipeline Company), heshiiskaas oo ku saabsan mashruuc laga hirgelinayo Mambasa, kaas oo ku saabsan safaynta Gaaska cuntaad lagu karsado, sidaas waxaa qortay Jariidada Business Daily oo laga leeyahy dalka Kenya.\nWaxayna jariidadu intaas ku dartay: Saddex shirkadood oo kale oo gaar loo leeyahay ayaa danaynayey mashruuca ay ku baxayso $50 million oo ku saabsan meeshii lagu kaydin lahaa gaaska (Liquefied Petroleum Gas), halkaas oo qaadi karta 6,700 tonnes, mashruucaas oo soconaay 17 bilood.\nKPC waxay shaaca ka qaaday dhulka ku yaal Mombasa ee loo qoondeeyey in mashruucaas laga dhiso in baaxadiisu dhan tahay 30 acres (oo u dhiganta 0.12 sq.km) - arrintaas Barbar dhig baaxadda Dooxada Nugaal iyo Dooxada Dharoor.\nHaddii si toos ah la isu barbar dhigo ceelasha batroolka:\nCeel ku yaal meel 135 km Waqooyi-Bari ka xigta magaalada Lamu ee dalka Kenya, xeebtana u jira 80 km ayaa waxaa muddo 45 cisho (Jan 2007) waxaa lagu kharash gareeyey lacag dhan $100 million. (Waxaana jira shaki laga qabo in ceelkaasi ku yaal biyaha Soomaaliya in kasta oo hogaamiyaasha Soomaalida iyo baarlamaankooduba aysan ka hadlin arrintaas.)\nShirkadda reer Australia ee Woodside waxay qorsheyneysey in bishii Janaayo 2006 ay hal ceel oo ku yaal dalka Liibiya ku bixineysey lacag dhan $194 million si ay u qodo ceelkaas.\nlabadaas tusaale (Kenya & Liibiya) waxaa lag aqodayey waa min hal ceel oo keliya, halka dhulka ugu baaxada weyn ee Soomaaliya ee lagu tuhunsan yahay batroolka lagula heshiisyey CANMEX in ay lix sanadood ku kharash garayso $45.5-million oo doolar oo keliya.\nYaa laga sugayaa in ay arrimahaas ka hadlaan.. Taas waxaan u dhaafnay akhristayaasha iyo baarlamaanka uu hadda hor yaal sharciga Batroolka Soomaaliya...\nWarsaxaafadeed ay Jimcadii (Aug 17, 2007) magaalada VANCOUVER ee galbeedka Canada ka soo saartay shirkadda macdanta ee "Canmex" ayaa shaaca ka qaaday in laga bilaabo August 20, 2007 magaca shirkaddaas loo bedeli doono Africa Oil Corp. waxaana calaamadda ganacsiga ee shirkaddaasi noqon doontaa "AOI". Waxaana taas lagu macneeyey in la rabo in magacu ka muuqdo dhinaca ay shirkadu u jihaysatey.\nShirkadda "Canmex" waa shirkad macdanta baarta oo laga leeyahay dalka Sweden laakiin ka diiwaan gashan dalka Canada. Waxayna shirkaasi heshiis [October 12, 2006] la gashay shirkadda kale ee Range Resources. Heshiiskaas oo CANMEX siinayey 80% xuquuqda rajada laga qabo macdan/shidaal laga qodo dooxada Nugaal iyo dooxada Dharoor.\nWarsaxaafadeedka ay hadda shirkaddu soo saartay waxay ku sheegtay in ay rajayneyso in Riigga la hawl geliyo qaybta dambe ee 2007, ayna rajayneyso in ceelka ugu horeeya ee Soomaaliya la qodi doono horraanta 2008.\nRick Schmitt | Isha sawirka\nShirkadda CANMEX waxaa madaxweyne ka ah Richard (Rick) Schmitt oo shirkaddaas madax looga dhigay shan maalmood kaddib markii heshiiska ku saabsan baarista batroolka Puntland uu dhex maray shirkadaas iyo Range Resources, maadaama uu ahaa kii heshiiska la soo galay Range.\n1dii Agoosto 2007 Rick Schmitt waxa uu jariidad ka soo baxda Canada u sheegay in Soomaaliya "Aysan sida muuqata siyaasad ahaan ahayn meesha ugu wanagsan adduunka ee laga shaqayn karo, laakiin taasi ay fursad u tahay kuwa geesiyaasha ah in ay shidaalka suurtagalka ah halkaas ka baaraan."\nWaxa kale oo uu Rick Schmitt sheegay in rajadiisa baaritaanka shidaal ee Soomaaliya uu ka qabo ay wanaagsan tahay, inkasta oo ay adag tahay in la helo khubaro tababaray oo ka shaqeeya Soomaaliya, ayey tiri jariidada BC Business.\nWarsaxaafadeedka CANMEX waxaa lagu soo beegay xilli ay xurguf xooggani u dhexayso shirkadaha Kuwait Energy (Kuwait) iyo Medco Energi (Indonesia) oo isku dhinac ah iyo Range Resources oo heshiiska ka iibsatey shirkaddii CONSORT (oo lagu soo dhisay jasiirada Maldives oo uu hormuudka ka ahaa TERRY oo Agoosto 2005 xuquuq loo siiyey dhammaan macdan/shidaal qodista dhulka Puntland), kaddib Range Resources waxay heshiis la sii gashay CANMEX ku saabsan macdan/shidaal qodista Puntland.\nDGPL oo uu u horeeyo Gen. Cadde Muuse, ayaa taageeraya Range Resources oo iyaduna garabka kusii wadata CANMEX, oo ah shirkadda hadda magaceeda ka muujisay Afrikaanka (Africa Oil Corp.). Dhanka kale KuwaitEnergy oo garabka ku wadata Medco Energi waxay taageero ka haysataa xafiirka Ra'iisul wasaaraha DFKMG, Cali Maxamed Geeddi.\nHaddaba su'aashu waxay tahay:\nWaa marka laga hadlayo Batroolka Soomaaliya......\nHalkan ka dhegeyso Gen. Cadde Muuse...\nSomaliTalk.com | Aug 17, 2007: Madaxweynaha Dawlad Goboleedka Puntland, Maxamuud Muuse Xirsi [Jeneraal Cadde Muuse] ayaa si cad u sheegay in aan waxba laga bedelin heshiisyadii Batroolka ee ay Puntland la gashay shirkadaha shidaalka. Waxa uu sidaas ku sheegay waraysi (Jimce Aug 17, 2007) uu siiyey laanta Afka Soomaaliga ee warbaahinta dalka Ingiriiska ee loo yaqaan British Broadcasting Coporation.\nGen. Cadde Muuse in kasta oo uu qiray in maalmahan buuq badan iyo hadal laga sheegayey khayraadka, hadana waxa uu sheegay in arrinta keliya ee aan laga hadli karin ay tahay shirkadihii ay Puntland heshiisyada la gashay..\nMadaxweynaha DGPL oo arrintaas hadalka ku adkaynaya waxa uu yiri: Puntland heshiisyadii (batroolka) ee ay gashay sidoodii ayey ahaanayaan. Heshiisyo cusub iyo kuwii horeba 'valid' ayey ahaanayaan (oo uu la jeedey kuwo sidoodii u jira ay ahaanayaan).\nHadalladaas Gen. Cadde Muuse waxay si toos ah uga hor imanayaan sharciga Batroolka ee hadda horyaal Baarlamaanka DFKMG iyo hadalkii uu Ra'iisul wasaaraha DFKMG oo Talaadadii (Aug 14, 2007) siiyey Reuters.\nGeeddi waxa uu yiri heshiisyadii ka dambeeyey 1990 waa in dib loo saxiixo. "Waxaan ku adkaysaneynaa mowqifkaas... waa mid waajib ku ah, waa mid shardi ah." ayuu yiri.\nSidoo kale hadalka Gen. Cadde waxa uu ka hor imanayaa Qodobka 48aad ee xeerka hordhaca ah (Draft) ee hadda (Aug 2007) hor yaal baarlamaanka DFKMG (haddii la ansixiyo). Sharcigaas oo Prof. Cali Maxamed Geeddii u ololaynayo (lobby) sidii looga ansixin lahaa baarlamaanka DFKMG.\nQodobkaas 48aad waxaa ku qoran: "Heshiis kasta oo lagu fuliyey hawlgalada batroolka oo la ijaaray ka dib Disember 30dii 1990kii waa la joojinayaa, waxayna noqonayaan waajibaad aan dawladdu ku khasbanayn inay dhawrto. Dawladdu masuul kama aha waxkastoo khasaare, kharash, qaan sheegasho ama wax dhibaal ah oo ka yimaada joojinta caynkaas oo kale. Dawladdu, ka Qaran ahaan, waxay xaq u leedahay in ay ku dhawaaqdo in aan sinnaba loogu qabsan arrin uu soo bandhigay shakhsi, loolana jeedo joojinta xaqqa noocaas oo kale ah."\nDhanka kale Gen. Cadde Muuse waxa uu yiri: "Idaacadaha iyo dadka ka hadlaya (shidaalka iyo xeerarkiisa) oo yiri wax baa la bedeley, waxba kama jiraan." Hadalkaas oo u muuqda hadal dublomaasiyadeed. Waayo, dadka arrimahaas shidaalka ka hadlay waxaa ka mid ahaa xubno ka tirsan DFKMG oo uu ka mid yahay Ra'iisul wasaaraha DFKMG.\nHadallada saxaafadda la isku weydaarsanayo ee Geeddi iyo Cadde Muuse, waxaa garab socda tartanka shirkaddaha KuwaitEnarg/Medco oo taageero ka haysta Cali Maxamed Geeddi iyo shirkadda Shiinaha ee CNOOC oo uu heshiis la saxiixday madaxweynaha DFKMG, Cabdullaahi Yuusuf Axmed.\nDhanka kale warar ay SomaliTalk.com ka heshay ilo xog ogaal ah ayaa tibaaxay in xubno badan oo Baarlamaanka ah aysan ku qanacsanayn sharciga cusub ee batroolka ee hadda horyaal Baarlamaanka Baydhabo. Laakiin waraysigii uu bixiyey Geeddi waxa uu ku sheegay in sharcigaasi haysto kalsoonida aqlabiyadda baarlamaanka 85% (AKhri hoos...)... waxaana natiijada la arki doonaa marka uu baarlamaanka DFKMG ah sharcigaas u qaado cod.\nHalkan ka dhegeyso Waraysigii Cadde Muuse uu kaga hadlay Heshiisyada Puntland..\nWarbixintii SomaliTalk.com | Aug 18, 2007\nSawirkii DFKMG iyo DGPL oo kala saxiixanaya Heshiis ayaa ka mid noqday waxa loogu hadal haynta badan yahay suuqa ganacsiga ee Australia....\nShabakada http://hotcopper.com.au oo meesha ay xogta isku dhaafsadaan dadka saamiyada ku leh suuqa ganacsiga ayaa beryahan waxaa sawirada ugu badan oo laga hadlo waxaa ka mid ah sawirka hoose oo ah saxiixii heshiiskii Muqdisho ku dhex maray DGPL iyo DFKMG.\nWaxaana sawirkaas dhinac socda qoraal ay warbaahinta DGPL ku qortay afka Ingriisiga, kaas oo sheegay hadalkan:\n"Kaddib markii wada xaajood dheer iyo dood ay dhex martay labada dhinac (DGPL & DFKMG) waxay wada saxiixden heshiis is afgarad (MOU = memorandum of understanding). Heshiiskaasi waxa uu ansixinayaa xuquuqda ay Puntland u leedahay wadaxaajoodyada qandaraasyada/heshiisyada khayraadka dabiiciga ah ee dhulkeeda, xeerkaas oo u gogol xaaraya maalgashiga mustaqbalka ee ku saabsan qaybtaas.\nSawirka oo weyn.. GUJI HALKAN...\nAfter long discussions and debate both parties signed a MOU agreement. This agreement will validates the right of the State of Puntland to negotiate the natural resources contracts for their territory, this will also clear the way for any future investors for this sector. [READ HERE}....oil109.html\nXogtaas iyo sawiradaas la isla dhex marayo suuqa ganacsiga Australia waxaa laga soo xigtey warar ku qoran Af ingriisi oo ay qortay warbaahinta maamulka DGPL kaddib markii uu madaxweynaah DGPL, Cadde Muuse, ka soo laabtay Muqdisho (Aug 15, 2007). AKHRI WARARKAAS... GUJI HALKAN...\nQoraalka ay faafisay shabakadda ay maamusho DGPL, waxa uu ka hor imanayaa hadalka Geeddi ee hoos ku qoran....\n"Markii aan la tashaday xubnaha baarlamaanka, waxaan dareemayaa in ka badan boqolkiiba 85% ay ku qanceen, kuna faraxsan yihiin sharciga. Sidaaas daraadeed waxa uu (Sharciga batroolku) haystaa taageerada Baarlamaanka... Waxaan u malaynayaa in la ansixin doono toddobaadka soo socda" Sidaas waxaa yiri Cali Maxamed Geeddi....\nWarbixnta hoose SomaliTalk.com ayaa ka soo tarjumtey qoraalkii ay Reuters ka qortay waraysi ay la yeelatay Geeddi...\nNAIROBI - Sharciga Batroolka Soomaaliya waxa uu haystaa taagerada 85% xubnaha Baarlmaanka DFKMG, waxaana la ansixinayaa toddobaadka soo socda, si loogu gogol dhigo in ay dhici karto soo laabashada shirkadaha reer galbeedka ee qandaraasyada haystey sanadihii 1980-naadkii, iyo kuwo cusub, sidaas waxaa Talaadadii [Aug 14, 2007] yiri Ra'iisul wasaaraha DFKMG oo magaalada Nairobi waraysi ku siiyey hay'adda wararka ee Reuters.\nGeedi waxa uu waraysigaas ku sheegay in shirkado ay ka mid yihiin Royal Dutch Shell iyo ConocoPhillips ay isla xiriireen dawladiisa si loo bilaabo wadahadallo marka sharciga Batroolka la dhaqan geliyo.\nSharciga batroolka, kaas oo baarlamaanku in uu ka doodo la qorshaynayo dhammaadka toddobaadkan, waxa uu shirkadaha waaweyn ee Soomaaliya iskaga huleelay markii ay carqaladu ka bilaabatay sannadkii 1991 u ogolaanayaa in ay hawshoodii dib u bilaabaan iyagoo raacaya xeerka cusub ee Wax-soosaar wadaagga.\n"Akhbaarta aan hayo waxay sheegeysaa, in iyagu -- waa shirkadaha batroolka'e -- la soo xiriireen saraakiil ka tirsan dawladda -- (Shirkadaha) sida Shell, Conoco," ayuu yiri Geeddi oo safar ku yimid Kenya, waxana uu intaas ku daray "iyagu - shirkadaha - waxay weli sugayaan in ay soo laabtaan kaddib marka uu baarlamaanku xalliyo sharciga batroolka."\nAfhayeen u hadlay shirkadda Chevron oo iyaduna haysata qandaraas ku siman 1980-naadkii, waxa uu sheegay in shirkadaasi aysan qorshaynayn in ay hadda dib ugu laabato Soomaaliya. Wax kale oo faahfaahin dheeraad ah ma uusan bixin.\nDadka arrimaha falanqeeya waxay sheegeen in dhawr arrimood -- oo ay ka mid yihiin xagga ammaanka iyo in aan la isku hubin inta ay Dawladda Kumeel gaarka ahi xukunka sii haysan doonto-- ayaa dhici karta in uu weeciyo ama ka joojiyo Shirkadaha Waaweyn ee reer Galbeedku in ay ka hawl galaan Soomaaliya.\nGeeddi waxa uu sheegay in dooda Sharciga Batroolku ay bilaabaneyso Sabtida (Aug 18, 2007).\n"Markii aan la tashaday xubnaha baarlamaanka, waxaan dareemayaa in ka badan boqolkiiba 85% ay ku qanceen, kuna faraxsan yihiin sharciga. Sidaaas daraadeed waxa uu (Sharciga batroolku) haystaa taageerada Baarlamaanka... Waxaan u malaynayaa in la ansixin doono toddobaadka soo socda," ayuu yiri Geeddi.\nSharciga Hordhac ah oo ka kooban 41 bog, oo ay aragtay Reuters, waxa uu u ogolaanayaa shirkadii hore u haystey qandaraaska in hal sano gudeheed marka sharciga la dhaqan geliyo ay saxiixaan heshiis Wax-soosaar Wadaag ah.\n"Waa soo laabanayaan, dib ayey wadahadal markale u gelayaa, si ay u xafidaan danohooda ay la leeyihiin Soomaaliya," ayuu yiri Geeddi.\n"Waxaa jira wada xiriir... waxaad dareemeysaa sida ay shirkadaha batroolku u danaynayaan Soomaaliya. Danayntoodu ma ahan mid ku salaysan riyo, balse waa mid kusalaysan rajo wax laga filan karo in wax ka soo baxaan."\nSharcigaasi waxa uu baabi'inayaa heshiisyadii shidaal baarista ee la saxiixday wixii ka dambeeyey 1990 -- waxayna hay'adda Reuters oo halkaas faallo ka bixinaya qortay -- in faracaas xeerka ah ee baabi'inaya heshiisyadii ka dambeeyey 1990 ay cakirayaan xaaladda gobolka Soomaaliya ee isu magacaabay gooni isu taagga ee Somaliland iyo Dawlad Goboleedka Puntland.\nLabada gobol, ee dhanka Woqooyi ee Soomaaliya, waxay heshiisyo kala gooni ah oo ku saabsan baaritaanka batroolka saxiixeen shantii sano ee la soo dhaafay -- Somaliland waxay heshiiska la saxiixatay shirkad reer Koonfur Afrika ee Ophir, dhanka kale Puntland waxay heshiis la saxiixatay shirkadda reer Australia ee Range Resources .\nIn la xalliyo xeerka shidaalka ee Puntland ma ahan mid adag, ayuu yiri, sababtoo ah Puntland waa "qayb ka mid dawladda qaranka federaalka." Laakiin waxaa adag arrinta Somaliland.\n"Waxay weli ku andacoonayaan in ay madax bannaan yihiin. Laakiin taasi run ma aha. Sidaas daraadeed waxaan marka hore rabnaa in aan nabadeyno Koonfurta iyo gobolada dhexe ee Soomaaliya... kaddibna waxaan bilaabaynaa in aan ka wada xaajoono suurta galnimada dib u midowga Soomaaliya," ayuu yiri Geeddi.\n"Laakiin ilaa aan waqtigaas ka gaareyno, waxaan u malaynayaa in shirkadaha batroolku aysan ahayn kuwo aad u caqli xun [not so stupid], sababtoo ah wax kasta oo la xiriira ganacsiga batroolku waxa uu u baahan yahay sharciyaynta iyo aqoonsiga dawladda, taasina waa Dawladda Federaaka Kumeel gaarka ah."\nReuters waxay qortay: Soomaaliya ma leh kayd (shidaal) oo la cadeeyey, waase mala-awaal sharad. Laakiin 16 sano ka hor baaris lagu sameeyey Woqooyi-bari ee Qaaradda Afrika waxay Soomaaliya ka dhigtay wadaanka labaad oo ku xiga Suudaan oo laga dhigay kuwa ugu horeeya ee laga rajaynayo in laga soo saaro batrool oo daaqad u ah Gacanka Cadan.\n"Waxaan ku kalsoonahay in batrool iyo Gaas uu ku jiro Soomaaliya. Waxaana haynaa qaybaha (blocks) oo calaamadsan... oo loo kala diray adduunka oo dhan. Waa faham la'aan in batroolka laga filayo Soomaaliya uu ku kooban yahay woqooyiga Soomaaliya. Taasi run ma aha," ayuu yiri Geeddi.\nGeeddi waxa uu yiri hadalka ah kala qaybsanaanya isaga iyo Madaxweyne Cabdullaahi Yuusuf, hogaamiyihii hore ee Puntland, oo ku saabsan Xeerka Batroolka Soomaaliya in ay tahay waxba kama jiraan (rubbish).\n"Tani waa sida ay warbaahintu u jeceshahay in ay abuurto kala qaybin iyo jaahwareer. Laakiin aniga iyo madaxweyne Yuusuf waa isku raacsanahay arrinta ku saabsan batroolka iyo gaaska Soomaaliya," ayuu yiri.\nHeshiis uu Yuusuf dhowaan shirkadda Shiinaha ee CNOOC kula galay Puntland ayaa waxaa saamayn ku yeelan doona sharciga cusub, ayuu yiri.\n"Waxa ay shirkadda Shiinuhu isku deyeyso in ay samayso waa baaritaan aah "survey" ama qiimayn meelo ka mid ah aagag. Qiimayntaas waa la samayn karaa, laakiin marka arrintu noqoto soo saarista, waxay u baahan tahay sharci," ayuu yiri.\n"Waxaa jira shirkado badan oo qiimaynay ku samaayanya meelo kala duwan si ay uga eegaan suurtal nimada in batrool ama gaas ku jiro... Laakiin ilaa aan ka soo saarno sharciga Batroolka, waxsoosaar lama samayn karo." ayuu hadalka kusoo xiray Cali Maxamed Geeddi oo ay waraysatay hay'adda wararka ee Reuters, isagoo joogey Nairobi.\nEnglish Version... Read here... | Isha: Reuters - August 14, 2007 | Tarjumadii SomalTtalk.com\nTuubooyinka Qaadi doona Gaaska laga Qodo Ogaden xaggee la mirin doonaa?...\nItoobiya waa dal aan lahayn bad oo berri ku xeeran yahay, xulashada suurtagalka ahna waa dalka deriska la ah ee Soomaaliya, halkaas oo ciidamada Itoobiya ay garab siinayaan Dowladda Kumeelgaarka ah - ama waa Boosaaso oo ka mid ah gobolka Puntland ama Berbera oo ka mid ah Somaliland ee goonida isu taagtey, ayey falanqeeyayaashu.......\nAddis Ababa: Ethiopia ayaa heshiis la gashay shirkadda Petronas oo ay leedahay Dawaladda Malaysiya, si ay shida gaaska dabiiciga ah uga baaraan dhulka ay Soomaalida ka gumaysato ee Soomaali Galbeed (ama ee loo yaqaan Ogaden), halkaas oo jabhadaa ONLF ay hore uga digtey shirkadaha shidaalka. Sidaas waxaa August 13, 2007 wersiey Reuters.\n"Heshiiska dhex maray Itoobiya iyo Petronas waxa uu ku saabsan yahay baaritaanka iyo suuqgeynta gaaska ceegaga meesha loo yaqaan Kalub iyo Hilal oo ka tirsan Ogaden," sidaas waxaa yiri sarkaal ka tirsan Wasaaradda macdan qodista iyo tamarta ee Itoobiya, kaas oo diidey in magaciisa la sheego. Sarkaalkaasi waxa uu yiri $1.9 million waxaa lagu bixin doonaa "kharashka ku baxa maamulidda", laakiin ma sheegin qiimaha dhabta ah ee heshiiska, ayey tiri wakaalada wararka ee Reuters.\nAagga loo yaqaan dooxada "Ogaden Basin", oo ah aag gaas ceegaago oo ah dhul baaxadiisu dhan tahay 350,000 sq km, waxaa la rumaysan yahay in uu ku kaydsan yahay gaas lagu qiyaasay afar-trillion oo ah feet saddex jibaaran- (cubic feet).\nSarkaalka u hadlay Itoobiya waxa uu sheegay in heshiiskaas uu Wasiirka Macdan qodista iyo Tamarta Itoobiya, Alemayeu Tegenu, uu shirkadda Petronas kula saxiixday magaalada Kuala Lumpur, heshiiskaas oo dhacay bishii July, 2007, kaddib markii shirkadda reer Malaysiya ay ku guulaysatey in la siiyo baaritaanka Kalub iyo Hilal (laakiin hadda ayaa heshiiskaas la soo shaac bixiyey).\nEthiopia is landlocked and possible options would be in neighbouring Somalia where Ethiopian troops are helping the interim government - either to Bosasso in the Puntland region or Berbera in breakaway Somaliland, analysts say... READ MORE...\nSarkaalku waxa uu sheegay in heshiiska lala galay shirkadda Petronas uu ka mid yahay in shirkadda laga filayo in ay samayso tuubooyinka qaada shidaalka (pipeline) si gaaska loo geeyo dekedda ugu dhow.\nItoobiya waa dal aan lahayn bad oo berri ku xeeran yahay, xulashada suurtagalka ahna waa dalka deriska la ah ee Soomaaliya, halkaas oo ciidamada Itoobiya ay garab siinayaan Dowladda Kumeelgaarka ah - ama waa Boosaaso oo ka mid ah gobolka Puntland ama Berbera oo ka mid ah Somaliland ee goonida isu taagtey, ayey falanqeeyayaashu, sida ay qortay reuters.\nEglish Version CLICK HERE | Isha: Reuters, August 13, 2007\nGumaysiga iyo Petronas oo heshiis ku galay Gaaska Ogaadeenya.\nRadio Xoriyo : 07 August 2007 - Xukuumada gumaysiga Itoobiya iyo Sharikada Batroolka ee Petronas ayaa dhammaadkii toddobaadkii hore heshiis ku kala saxiixday magaalada Kuala Lumpur ee dalka Malaysia. Heshiiskan ayaa ku saabsan in Sharikada Petronas ay soo saarto Gaaska Dabiiciga ah ee Jeexdin iyo Helalle.\nXukuumada gumaysiga iyo Sharikada Petronas, oo laga leeyaha dalka Malaysia ayaa tan iyo bishoo July 2006 waxay ka wadaxaajoonayeen sidii ay ula soo bixi lahaayeen Gaaska iyo Baatroolka Ogaadeenya, waxayna hadda sheegeen inay ku heshiiyeen in Sharikada Petronas ay soo saarto Gaaska Xeexdin iyo Helalle, iyo inay qoddo labo Ceel oo kale oo iyagana Baatrool laga soo saarayo.\nXukuumada gumaysiga Itoobiya ayaa marba sharikad shisheeye ah heshiis kula gasha Gaaska iyo Baatroolka Ogaadeenya, hase yeeshee ilaa iyo hadda uma aanay suuragalin inay ku guulaysto siyaasadeeda ah inay boobto khayraadka Ogaadeenya, iyadoo geesiyada CWXO ay ka dhaariyeen in si sharci darro ah looga manaafacaadsado khayraadka dabiiciga ah ee ay ka gaajaysan yihiin dadwaynaha Ogaadeenya. [Radio Xoriyo : 07 August 2007 ]\nShirkadda KuwaitEnergy oo Ganafka Ku Dhufatay Hadalkii Wasiirka Batroolka ee ahaa in 100% Shirkada Batroolka ay yeelan doonto Dawaladda Soomaaliya. Radio Australia ayaa waraysi la yeeshay Sarah Akbar &lataliyaha MDFKMG Dhegeyso


Shir wada tashi ah oo ay Muqdisho ku yeesheen DF iyo Maamul Goboleedyada Dalka – WARSOOR\nMuqdisho – (warsoor) – Ra’iisul Wasaare ku-xigeenka Soomaaliya Maxamed Cumar Carte, ayaa Maanta gudoomiyay kulan wada tashi ah oo u dhaxeeyay Dowladda Federaalka iyo Maamul Goboleedyada Dalka.\nShirka ayaa ku saabsanaa Qorshaha Horumarinta Qaranka, waxaana sidoo kale shirka ka qeyb galey wasiirka Qorsheynta Abdirahmaan Ayte iyo xubno ka kala socday mamul Goboleedyada Dalka Soomaaliya.\nMudane Carteh ayaa ka hadlay muhiimadda ay leedahay in maamul Goboleedyada lagala tashto Qorshaha Horumarinta Qaranka.\n“Qorshaha Horumarinta Qaranka waa mid dalka oo idil loo sameeyay, waxa inaga galay wakhti, maal, fikir, iyo xooggeenna si looga midho-dhaliyo looguna guuleysto qorshe u sameynta dalka. Maanta waxa aan isugu nimid in aan u gogol-xaadhno dhameystirka iyo ansixinta QHQ. Sidaa darteed waa muhiim inaad talooyinkiina ku biirisaan si uu uga tarjuma baahida ka jirta dhammaan gobolada dalka’’.\nRa’iisul Wasaare ku xigeenka ayaa ugu dambeyn u mahadceliyay Wasiirka Wasaradda Qorsheeynta Qaranka iyo Wasiirrada Wasaaradaha Qorsheeynta ee maamul Goboleedyada, wuxuuna ku bogaadiyay wada shaqeeynta ka dhaxeysa.


Saadaasha Khabiirka BBC Sports Mark Lawrenson Ee Kulamada 29aad Ee Horyaalka Premier League – Liverpool Oo Hoggaanka Lagala Wareegi Doono Iyo Arsenal Oo Lumin Doonta Booska 4aad – Cadalool.com\nSaadaasha Khabiirka BBC Sports Mark Lawrenson Ee Kulamada 29aad Ee Horyaalka Premier League – Liverpool Oo Hoggaanka Lagala Wareegi Doono Iyo Arsenal Oo Lumin Doonta Booska 4aad\nHoryaalka waddanka Ingiriiska ee Premier League ayaa kusii siqaya dhamaadka, waxaana uu gelayaa usbuucii 29aad oo naadiyadu ay isku haleeli doonaan.\nMaalmaha Sabtida iyo Axadda ayaa ay kooxaha Ingiriisku kulamadooda usbuucan yeelan doonaan, waxaana ciyaarta ugu adag ku ballansan kooxaha reer London ee Tottenham iyo Arsenal, halka Liverpool ay deriskeeda cadaawadda weyn ka dhaxayso ee Everton ay jilbaha isku dhigan doonaan.\nManchester City oo kaalinta labaad ku jirta, hal dhibicna ka dambaysa Liverpool ayaa imtixaan sahlan mari doonta, waxaanay u tegi doontaa Bournemout.\nHaddaba sidii aynu uga baranay, khabiirka BBC Sports ee Mark Lawrenson oo sameeyey saadaashiisii toddobaadlaha ahayd ee ka hor kulamada usbuuc walba, ayaa waxa uu soo saaray saadaasha kulamada 29aad, waxaana uu guulo ugu sii bushaareeyey kooxo halka uu kuwo kalena ka nixiyey.\nMark Lawrenson waxa uu saadaashiisa toddobaadkan ku sheegay in Liverpool ay si ramsi ah hoggaanka ugu wareejin doonto Man City, iyadoo barbarro la gelaysa kooxda ay isku magaalada yihiin ee Everton oo ay ku wada ciyaarayaan Goodison Park.\nManchester City ayaa guul kala soo laaban doonta safarka ay ugu tegayso Bournemouth sida uu Mark Lawrenson saadaashiisa ku sheegay, balse Arsenal iyo Tottenham ayaa barbar-dhac geli doona.\nSaadaasha khabiirka Mark Lawrenson oo dhamaystiran:


Marka aad Luqad Cusub Baraneyso : Ka Fogow Inaad Ku Dhacdo (10) Khalad – Beegsonews-Wararka maanta\nHome XOGAHA DUNIDA Marka aad Luqad Cusub Baraneyso : Ka Fogow Inaad Ku Dhacdo (10)...\nMarka aad Luqad Cusub Baraneyso : Ka Fogow Inaad Ku Dhacdo (10) Khalad\nHaddii lagu yiraahdo xasuuso qaar ka mid khaladaadkaaga xilligii kuugu horreysay ee aad luqad cusub baraneysay, maxaa kugu soo dhacaya? Inaadan garaneyn sida saxda ah ee erayada loogu dhawaaqo? Khaladaadka Naxwaha?\nKhaladaadkaa in lagu dhacaa wey badan tahay marka luqad cusub la baranayo, inta badan waxaaney dadku wada garaneyn in khaladaadkaas aan loo aqoon iney yihiin kuwo khatar ah. dhanka kale marka aan eegno waxaa jira khaladaad dhab ah oo dad badani ay galaan iyagoo aan fahamsaneyn, kuwaas oo ugu dambeyn keena in barashada luqadda lagu fashilmo, waxaana ka mid ah:\nInaad ka baqato ku hadalka luqadda\nWaxaa dhici karta in ku-hadalka luqadda qalaad uu yahay mid adag oo dhib badan, waa sida dad badani aaminsan yihiin, laakiin xaaladdu sidaa way ka duwan tahay, marka aad aragto qof ajinabi ah oo luqadda dalkaa ku hadlaya aad ayaad ugu farxaysaa, sidaa dartee; dadka moodaya marka ay luqad ajinabi ah ku hadlaan oo ay jajabiyaan in lagu maadsanayo, fikir sax ah maaha, mar kasta oo aad wax isku daydo cid ku garab istaagta waayi maysid.\nKhalad qaadasho la’aan\nMarka ay dadku luqad cusub baraneyaan, waxey aaminsan yihiin in khaladku yahay mid aan la aqbali karin, isla markaana ay waajib tahay in waxwalba loo sameeyo sidii khaladkaa looga dhowrsan lahaa, waxey eegayaan oo qura khaladkii intii ay wax ka baran lahaayeen. waxaa lagama maarmaan ah inaan khaladaadkaaga aqbasho oo aad wax ka barato.\n4.Erayo cusub oo la iska barto\nMarka aad eray cusub baraneyso oo aan liis goonni ah xiriir la-lahayn, inaad xasuusato wey kugu adkaaneysaa; marka dambena waxaa ka dhalanaya natiijooyin daciif ah, halka dadaalkaagii u muuqanayo hal-bacaad lagu lisay.\nWaxaad sameysataa istaatiijiyo cad marka aad erayada xifdineyso, liis goonni ah mar xifdi, tusaale ahaan; erayda cunno karinta ku saabsan mar wada xifdi, kuwa airport khuseeya mar qura is-raaci; tiro xayawaanno ah mar qura wada baro.\nWaddo khaldan oo la raaco\nHaddii wadada aad luqadda ku baraneysaa ay kaa xumaato, barashada guud ayay saameyn ku yeelaneysaa, markaa waxaad nacaysaa luqaddii oo inaad barato aad mar kale ka fogaaneysaa.\nWaxaan habboon inaad degsato qorshe habboon marka aad luqad cusub baraneyso, mar walba xasuuso sababta aad u baraneyso luqaddan cusub, waxaad xasuusataa inaad naftaada u sameynayso Credit aan lacag lagu qiimeyn, waana arrinka kuu keenaysa inaad horumar weyn ka sameyso noloshaada mihnadeed.\nDoorashada waddo kaliya oo waxbarasho\nDadka qaar waddo kaliya ayay raacaan marka ay dadku luqad cusub baranayaan, marka aad naftaada hal-waddo oo kaliya aad barto si sahlan ayaad uga caajisi kartaa.\nIsku day intey suuraggal tahay inaad waddooyinka kala bedbedesho, tijaabi casharro luqadda ah, buugaagta naxwaha, website-yada luqadaha, buugagta codka, Aflaamta, Musics, Ruwaayadaha.\n7. Dagaalka xooggan oo aad mar qura saarto\nIn aad gaarto go’aanka aad luqad cusub ku baraneysaa waa arrin soo jiidasho leh, sidaa darteed; bilowga hore waxaad isku dayaysaa inaad buugaag badan soo iibsato, maalintii dhowr saacadood aad u ka dadaasho barashadeeda, isbuuca koowaad marka uu dadaalkaagu meesha ugu sarreysay gaaro ayaad arkaysaa inaad mar qura hoos u hoobaneyso oo aad ka caajisayso inaad nus saac qura aad maalintii luqadda barato, sababtana waa xawaaraha xoogga leh ee aad ku bilowday.\nWaxaa caadi ah inaad xamaasad weyn dareento xilliga aad luqad cusub bilaabayso, laakiin ‘ha cantuugin inta aad calaajin karto in ka badan’, xamaasaddaada iyo dadaalkaaga marxalado kala duwan ka kala dhig oo si tartiib tartiib ah wax u bilow, sahay wanaagsan qaado maadaama ay wadadu dheer tahay.\nDhageysiga oo kugu yar: isku day inaad luqadda ka dhageysato in kugu filan, arrintani ku hadalka iyo dhawaaqa erayda ayay kuu hagaajineysaa.\nIn mar kaliya aad isbuucii dhigato\nIntaad khamiis iyo jimco kaliya dhigato, isbuuca inta ka soo hartayna aad ka seexato sax maaha, waxaad u baahan tahay maalintii 10 daqiiqo oo qura oo aad luqadda kula falgasho.\nInaad si sahlan isku dhiibto\nInta badan marka ay qof wax ku adkaadaan waxay u badan tahay inuu ka haro, sidaa darteed; isku diyaari duruuf kasta oo ku soo waajihi karta, naftaada u layli inaad xaalad walba la qabsato.\nPrevious articleAqri: Magacyada dadkii ku dhintay iyo kuwa dhaawaca ee weerarkii Muqdisho oo la shaaciyay (138 qof)\nNext articleHoggaamiyayaasha Ethiopia, Eritrea Iyo South Sudan Oo Maanta Yeeshay Kulan Saddex-Geesood Ah.


Baadhis lagu ogaaday in ragga dhawrka xaas guursadaa ay ka cimri dheer yihiin ragga xaas kaliyaalaha | Somaliland Mirror\nHome WARARKA Baadhis lagu ogaaday in ragga dhawrka xaas guursadaa ay ka cimri dheer yihiin ragga xaas kaliyaalaha\nadminAug 11, 2020WARARKA0\nWaxaa laga yaabaa in aanad dhawaaq ahaan soo dhoweyn waxa se daraasad dhowaan soo baxday tilmaantay in ragga haweenka badan guursadaa ka cimri dheer yihiin kuwa midka qudha guursada. Koox khuburo ah oo ka socdya jaamacadda Sheffield ee cariga ingiriiska oo daraasadan qaaday ayaa ogaaday in ragga nool meelaha ay dhaqankeeda ka mid tahay guurka badani ay ka cimri dheer yihiin kuwa kale. Iyada oo xisaabta lagu darsanayo xaalada dhaqan dhaqaale haddana ragga ay da’doodu lixdanka kor u dhaafto oo laga darsay 140 dal waxa lagu ogaaday in ay ka cimri\ndheer yihiin kuwa kale ee aan guurka badan oo cimrigooda lagu sheegay 49 sano. Khuburadu waxa ay baadhitaan ku sameeyeen in cimri dhererka ragga sababsan karaan qodobo kale sida ehelkoodu higo u lahaayeen oo kale. Si ay tan u ogaadaan waxa ay tijaabo ka qaadeen 25000 oo dadka reer Finland ah qarniyadii 18 aad ilaa 19 aad. Dadku waxa ay u kordhayeen si gaabis ah, ma jirin wax uurka ka hortegi jiray oo la isticmaali jiray balse kaniisadaha qaarkood ayaa dadka ku khasbay in ay hal xaas qudha guursadaan. Nimanka carmalada ah oo qudha ayaa dib u guursan\nkara, kolkaa haddii ay carruur u dhasho xaaska danbe waxa uu nasiib u yeelanayaa in uu carruur badan aabo u noqdo. Balse celcelis ragu waxa ay guursadaan hal xaas keliya. Balse ragaas markale dib u guursanaya ee xaaskoodii hore kala tagaan marna ma gaadhaan derejada awoow. Si aynu jawaab ugu helno su’aalaha maskaxdaada ka guuxaya khuburada cilmi baadhistan samaysay waxa ay isbarbar dhigeen cimriga ragga ka soo jeeda wadamada xaasaska badan la guursan karo\niyo kuwa ka soojeeda wadamada halka xaas laga ogol yahay iyaga oo adeegsanaya tirsiga haayada caafimaadka adduunka. Waxa kaalintaas hore galay oo cimrigoodu dheeraaday kuwa leh dhawrka xaas. Meesha lagama saarin wadamada qanig ah ee haddana halka xaas guursada. Gunaanadkii waxa lagu soo gunaanaday in ragga dhawrka xaas guursadaa ka cimri dheer yihiin kuwa halka xaas guursada.\nPrevious PostAKHRISO: (10) Tobanka GAADHI EE ADDUNKA LOOGU JECELYAHAY AMA UGU IIBKA BADAN. Next PostDeg Deg: Xisbiga Waddani Oo Si Adag Oo Dhaliilay Cabudhinta Saxaafada iyo Xadhiga Sharci-darrada Ah Ee Xukuumada Madaxwayne Biixi.


Taliyaha ciidanka dhulka Soomaaliya oo gaaray deegaan ay Shabaab sheegteen inay la wareegeen | Star FM\nHome Wararka Soomaaliya Taliyaha ciidanka dhulka Soomaaliya oo gaaray deegaan ay Shabaab sheegteen inay la...\nTaliyaha ciidanka dhulka Soomaaliya oo gaaray deegaan ay Shabaab sheegteen inay la wareegeen\nTaliyaha Ciidanka Dhulka ee Xoogga dalka Soomaaliya Jeneraal Maxamed Tahliil Biixi iyo Saraakiil uu hoggaaminayay ayaa kormeeray tuulada Dheghaye oo hoostagta degaanka Wisil ee Mudug halkaasoo ay shabaabku sheegteen inay la wareegeen.\nKormeerka Saraakiisha Ciidamada Xooga Soomaaliya ayaa yimid kadib Markii Deeganka ay sheegteen Al-shabab inay la wareegeen Gacan ku hayntiisa, kadib markii ay isaga baxeen Ciidamada dowladda Soomaaliya sida ay warka u dhigeen.\nTaliyaha Ciidanka Dhulka ee Xoogga Soomaaliyeed Jeneraal Maxamed Tahliil Biixi iyo saraakiisha la socota ayaa socod ku maray xaafadaha degaanka Dheghaye iyo banaanka degaankaas oo ay Saldhigo ku leeyihiin Ciidamada Xoogga Soomaaliya.\nTaliye Biixi oo kulan gaar ah la qaatay saraakiisha Ciidamada ayaa beeniyay inay deegaankaan la wareegeen Al-Shabaab, wuxuuna saraakiisha faray inay xaqiijiyaan amniga deegaanka kana hortagaan dhagarta Al-Shabaab.\nDeegano badan oo ka tirsan Koonfurta Gobolka Mudug ee Bartamaha Soomaaliya oo Bacaadweyne iyo Wisil ay ka mid yihiin ayaa waxaa dhawaan ka dhacay dagaalo xoogan oo u dhaxeeyay Ciidamada dowlada Soomaaliya iyo Al-Shabaab waxaana jira Guluf AL-shabaab ka dhan ah oo ka socda deegaanada ay koonfurta Gobolka Mudug uga sugan yihiin halkaasoo Meelaha qaar ay iska kaashanayaan Ciidamada amaanka labada Maamul ee Galmudug iyo Puntland.\nPrevious articleDHAGEYSO:Wasiir Xamse “Waxaan la kulmay caqabad markii jagadan la ii magacaabay”


Sidaan u arkay Odayashii sheegtay Ciidagale wayne ( Ciidagale, Arab & Isaxaaq) | Qaran News\nSidaan u arkay Odayashii sheegtay Ciidagale wayne ( Ciidagale, Arab & Isaxaaq)\nWriten by Qaran News | 4:24 am 13th Jan, 2022\nSidaan u arkay Odayashii sheegtay Ciidagale wayne ( Ciidagale, Arab & Isaxaaq).\nOdayaashaasi hadalkoodu seddex Arimood buu ku ururayaa.\n1. In aan Hargeysi Caasimad ahayn ee Afar reer uun ay ka hadli karaan\nJ. Isaxaaq iyo\nx. Sacad Muuse\n2. In aan HY af qabiil Hargeisa kaga hadli karin, marka laga reebo isaxaaq.\n3. In arrinka maxkamada ee xeerka laysku hayo dadweynaha ay u tuusaan in uu marin sax ah haysto, maxkamaduna ay go’aaminayso.\nNimanka shirka abaabulay wuxuu nuxurkoodu ahaa in ay kalsooni siyaan Gudoomiyaha Maxkamada oo uu xukunka u fuliyo sida uu Madaxweynu doonaayo.\nKu lankani wuxuu kaabaayey abaabulkii dhinaca dawlada laga dhaqdhaqaajinaayey ee ay ka mid ahaayeen dacwadii qolooyinkii la abaabuley ee ururadu maxkamada u gudbiyeen iyo Xafladii dawladu ku abaabushay ururka loo bixiyey Negeeye ee mushruuca ah.\nOdayaasha abaabulka wadayna waxay heleen marin hadalku ugu furmay ka dib shirkii Qolyaha garxajis ee Hargeisa.\nAbaabuladaas oo dhami waxay kaabis u tahay shiraqoolka Xeer 14 ee Madaxweynuhu Maxkamada ka filaayo in ay soo saarto.\nOdayaashu waxay iskugu jireen qaar daacad ah oo si macquul ah u hadlay, laakiin aan fahansanayn in waxa loogu yeedhay ay ka qoto dheertahay inta dhegahoodu maqleen. Odayaashu ma dareensana in raga abaabulay ay tunka ku sitaan Mashruuca xeer 14 oo dayaxa iyo dugsiga ay isla doonaayaan. Beer laxawsiga ugu wayni wuxuu ahaa nabadgelya iyo dhacdooyinkii 1994 ka dhacay Hargeysa oo ay Burco iyo Ceerigaabo dusha ka sareen nuxur ahaan.\nOdayaasha la soo ururiyey nin qudha looma sheegin goorta Madaxweynaha Liisankiisu dhacaayo!


Gabaabsi ku yimid macallimiinta maaddooyinka dugsiyada qaarkood - Radio Sweden Somali - Raadiyaha Iswiidhen | Sveriges Radio\nArday iyo macallin dhex jooga fasal. Sawirle: FREDRIK SANDBERG / SCANPIX\nGabaabsi ku yimid macallimiinta maaddooyinka dugsiyada qaarkood\nLa daabacay fredag 16 augusti 2013 kl 09.52\nWaxaa dugsiyada dalka aad looga la’ yahay macallimiin dhigta maaddooyinka qaarkood. Taasina waxay keeni kartaa in gebi ahaanba la waayo macallimiin dhigta maaddooyinka ay ka mid yihiin biyoolijiga, fiisiska, kimisteriga iyo weliba af-jarmalka. Macallimiin-la’aantaasna waxaa ka digey Ururweynaha macallimiinta, sida lagu soo qoray wargeyska Dagens Nyheter.\nIsla markaasna waxaa dhici karta in ardayda barata macallinimada ay shaqala’aan noqdaan marka ay waxbarashada dhammaystaan maadaama ay badankood doortaan maaddooyinka af-ingiriisiga iyo taariikhda.\nTirakoob uu soo bandhigay ururweynaha macallimiintu waxaa lagu muujiyey in hal arday keli ah uu doorto maaddooyinka af-jarmalka, kimisteriga iyo farsamada gacanta, halka ay lixdan arday ka doortaan maaddada af-ingiriisiga ama taariikhda.\nUrurweynaha macallimiinta ayaa welwel weyn ka muujiyey sida xaaladda barashada maaddooyinka qaarkood ku socoto, iyo in dadka badan oo waqtiyada soo socda geli doona hawlgab ay keeni karto khatar ah in maaddooyinka qaarkood loo waayo macallimiintii dhigi lahayd.


Waraaqaha boostarrada: maxay yihiin iyo kuwa ugu fiican | Abuurista khadka tooska ah\nNaqshadeeye ahaan, waa inaad haysataa ilo badan oo kala duwan si aad ugu soo bandhigto macaamiishaada aragtiyo kala duwan. Sidoo kale maxaa yeelay waxaad badanaa u baahan doontaa nooc kheyraad ama mid kale oo kuxiran mashruuca. Sidaa darteed, helitaanka ilo kala duwan ayaa lagama maarmaan ah. Hadday yihiin waraaqo boosta lagu qoro, noocyada loogu talagalay sheekooyinka, noocyada cinwaannada ... waa inaad wax walba u diyaargarowdaa.\nXaaladdan oo kale, waxaan dooneynaa inaan diirada saarno xarfaha loogu talagalay boorarka waxaanna kala hadli doonnaa hoosta waxkastoo aad u baahan tahay inaad ka ogaato iyaga: sida loo doorto, nooca waraaqaha la doorto, iyo tusaalooyinka qaar ee xarfaha naqshadaha. Ma bilaabi karnaa?\n1 Warqad qoraal ah - waa tan waxa loo ilaaliyo\n1.1 Astaamaha lagu qoro boosta\n2 Astaamaha Qoraalka: Waraaqaha Aad Adeegsan Kartay\n2.2 Avenir Pro xiga\n2.5 Mantra kale\n2.8 Waraaq qurux badan\n2.9 Warqad qoraal ah: Suuragal maaha\nWarqad qoraal ah - waa tan waxa loo ilaaliyo\nBoodhadhku kuma salaysna uun sawir. Sidoo kale qaado qaar ka mid ah qoraalka, ama ha yaraado ama ha weynaado. Sidaa darteed, si gacan looga geysto xoojinta farriinta la siinayo sawirka, waxaa muhiim ah in dareenka qofka akhriyaya la qabto, taas oo ah, in aysan arag oo keliya sawirka, laakiin ay akhriyaan qoraalka iyo sida ay u qoran yihiin, natiijadu waxay u egtahay naftaada.\nWada noolaanshahaas boodhadhku ma sahlana in la gaaro. Taasi waa sababta ay u qaadato waqti dheer in la helo furaha. Maskaxda ku hay in ay jiraan noocyo badan oo waraaqo ah oo loogu talagalay boodhadhka, in ay jiraan astaamo aad u kala duwan iyo in, marka lagu daro, mashruuc kasta uu noqon karo mid gaar ah oo u baahan nooc sax ah.\nIn kasta oo xaqiiqda ah in boodhadhka, iyo guud ahaan xayeysiinta daabacaadda, aysan mar dambe qaadanayn sidii dhowr sano ka hor, haddana shirkado badan ayaa weli ku sharaddeeya si ay kor ugu qaadaan dhacdooyinka, alaabada, adeegyada ... Waana inay iyagu si weyn u muujiyaan astaanta. , waxay siinayaan dhawaansho dhagaystayaasha bartilmaameedka ah sidoo kale waa mid wax ku ool ah (illaa inta si fiican loo qabtay).\nWaxaan ku leenahay tusaalayaal hadda ka muuqda boodhadhka Madrid ee tennis-ka. Dhexdeeda, xarfaha waawayn, waxaa ku qornaa "Madrid waxaan ku suganahay midig," oo tilmaamaysa, ama marka ugu horeysa taasi waa sida ay u muuqato, doorashadii May 2021, taas oo garabka midig ku guuleystay. Laakiin dhab ahaantii boodhadhku wuxuu ku saabsanaa Davis Cup, markii loo yareeyeyna wuxuu raacayaa farriinta: «iyo gadaal. Koobkii Davis ayaa soo noqday ».\nHadaad ogaato, waa qoraalka dareenka soo jiidanaaya, astaamaha noocaas ah ee boodhadhku ku qoran yihiin ayaa laga yaabaa inaad raadineysay. Marka ma waxaad dooneysaa inaan xoogaa fikrado kaa siino?\nAstaamaha lagu qoro boosta\nKahor intaadan ku siinin noocyada xarfaha loogu talagalay waraaqaha, waxaa kugu habboon inaad ogtahay waxa ay yihiin astaamaha ay tahay inay kuwani buuxiyaan. Midka ugu horreeya ayaa ah in la doorto kuwa saxda ah. Haa, taasi waqti ayey qaadaneysaa, laakiin guuldaraysiga ayaa shaqadaada oo dhan iska tuuri kara, waana hubaal inaysan ahayn waxa aad rabto.\nWay fiicantahay in, markaad isticmaaleyso font, ha ku darin noocyada kale. Boodhadhku wuxuu u muuqdaa mid isku mid ah, laakiin ma ahan dhowr iyada oo tan kaliya ee aad ku guuleysaneyso ay tahay inaad mashquuliso akhristaha, haddii aysan taasi dhab ahaan ahayn waxa aad raadineyso.\nWaxay kuxirantahay fariinta, dhageystayaasha aad lahadleyso, macnaha guud ee fariinta, iwm. waa inaad doorataa mid ama xarfaha kale ee loogu talagalay boorarka. Laakiin dhammaantood waa inay u hoggaansamaan xaqiiqda ah inay fududahay in la akhriyo, xitaa meel fog; in aysan ku jahwareerin akhristaha (tusaale ahaan, maxaa yeelay ma oga in ay hal eray ama mid kale dhigteen); inay la jaan qaadayaan farriinta; ku habboon cabbirka boodhadhka (ama booska loogu talagalay qoraalka ku yaal); iyo in waxa ugu muhiimsan uu taagan yahay.\nAstaamaha Qoraalka: Waraaqaha Aad Adeegsan Kartay\nHadda, waxaan kaala hadli doonnaa tusaalooyinka tusaalooyinka waraaqaha ee boodhadhka aad ka fiirsan karto inaad ku dhex haysato ilahaaga. Kuwani waa:\nFont-kani wuxuu soo muuqday dhowr sano ka hor, 1967, waana sababta hadda loogu tixgeliyo nooca farta. Kuma talineyno qoraal badan, laakiin kaliya inaan istaagno.\nWaxay kufiican tahay warqad ahaan boodhadhka guridda ama aad rabto inaad siiso taabasho xarrago leh oo dhalaalaya.\nAvenir Pro xiga\nTani waxay ahayd 2019 mid ka mid ah waraaqaha ugu caansan ee loogu talagalay boorarka, illaa 2021 waxay umuuqataa in isbeddelku iskiis isu soo laaban doono. Way fududahay in la akhriyo oo dareenkaaga ayay qabataa, adiga oo kaa kasbanaya labo-mid-mid.\nWaxaan horeyba kaaga soo sheegnay Bodoni munaasabada awgeed. Waa warqad leh adeegsiyo badan, midkoodna waa kan waraaqaha lagu dhajiyo.\nQaab-qoraalka waa xarrago, leh dhugmo dhuuban iyo dhuuban oo aad u fiiqan oo la akhrin karo. In kasta oo ay ahayd "mid caadi ah", runtu waxay tahay sida waraaqaha dhajiska inay si fiican u shaqeyso, markaa waad ku xisaabtami kartaa.\nNooc ka duug ah kii ugu horreeyay ee aan ku bilownay, waxaa sameeyay 1927 Paul Renner. Waa mid kamid ah kuwa hadda sida aadka ah loo isticmaalo waxaana isticmaala shirkadaha waaweyn sida Ikea ama Opel.\nMarkan waxaan ka bixi doonnaa "qadka toosan" xoogaa, maxaa yeelay nooca font waxaad leedahay dabeecad. Waxaana jira faahfaahino dhowr ah oo ka dhigaya inay muuqdaan, markaa haddii aadan haysan qoraal badan, oo aad doonaysid inay iyaduna qabato oo lafteeda naqshad yeelato, waad dooran kartaa.\nDabcan, kuma talineyno qoraallo waaweyn.\nWixii mashaariicda qaabka cyberpunk tani waxay noqon kartaa mid ka mid ah xulashooyinka la isticmaali karo. Waa warqad mustaqbal ku dhisan cilmiga xiddigiska, oo mashruucyada la xiriira mustaqbalka, meelaha, iwm. waxay ku imaan karaan si qumman.\nXaaladdan oo kale, qaabka qoraalku wuxuu siinayaa hawo gaar ah 70s daboolida buugga, taas oo, boodhadhka guridda, ay noqon karaan kuwo qumman. Sidoo kale dhallinta, dhagaystayaasha firfircoon iyo, inkasta oo ay u muuqato mid caadi ah, runtu waxay tahay in gooladaha iyo qaabab wareegsan ay aad ugu habboon tahay waxa hadda xiran.\nWaraaq qurux badan\nDad badan oo da 'yar, waxaad haysataa midkan, Paper cute. Waxay yihiin waraaqo loogu talagalay boodhadhka carruurta ama dhallinta in kastoo ay qurxiyaan, haddana ay si fiican wax u akhriyaan oo ay si aan caadi ahayn u taabtaan farriinta aad rabto inaad bilowdo.\nWarqad qoraal ah: Suuragal maaha\nNooc u muuqda in gacanta lagu qoray waa kan. Waa nooc aad u kala duwan oo waxaad u isticmaali kartaa oo keliya waraaqaha waraaqaha, laakiin sidoo kale qoraallada, astaamaha, sumadda ...\nWaxaa jira noocyo badan oo waraaqo ah oo loogu talagalay boodhadhka, sida badan oo ay jiraan xarfaha, laakiin sababtaas awgeed waa inaad waqti u heshaa si aad uhesho midka ugu habboon mashruuca. Hadda, haddii aad leedahay noocyo iyo qaabab, way kuu fududaan doontaa inaad aragto sida ay u muuqanayso mashaariicda.\nWadada buuxda ee maqaalka: Hal-abuurka internetka » Khayraadka » Fuentes » Warqad waraaqo\nSida loogu biiro ama loogu biiro PDF khadka tooska ah


Muuqaal: RW. Khayre oo Dhalinyarada Uga Farxiyey iyo 1000-Qof oo Shaqaale Laga dhigayo oo la shaaciyey - Hablaha Media Network\nMuuqaal: RW. Khayre oo Dhalinyarada Uga Farxiyey iyo 1000-Qof oo Shaqaale Laga dhigayo oo la shaaciyey\nHMN:- Ra’iisul Wasaaraha Soomaaliya Mudane Xasan Cali Kheyre ayaa sheegay in Maamulka Gobolka Banaadir ay shaqaaleysiiyaan ku dhawaad 1000 qof oo ka mid ah dhalinyaradda Soomaaliyeed ee kunool Magaalada Muqdisho.\nWaxaa uu sheegay in maanta Xafiiskiisa ay kasoo bixin doono Warqad lagu Amraayo gudoomiye Taabid in uu qabto Shaqadaasi.\nWaxaa uu sheegay in dowladda Soomaaliya ay dadaal badan ay ku bixin doonto shaqaaleysiinta dhalinyaradda Soomaaliyeed meelwalba oo ay jooggaan.\nXasan Cali Kheyre ayaa tilmaamay in sidoo kale dowlad goboleedyadda lagu Amri doono in ay shaqaaleysiiyaan dhalinyaradda Soomaaliyeed.


Yahuudda oo xoog ku galay masjidka barakeysan ee Al-Aqsaa. – Radio Alfurqaan | Xarunta Wararka Sugan\nYahuudda oo xoog ku galay masjidka barakeysan ee Al-Aqsaa.\nOn Oct 11, 2016 283 0\nWararka ka imaanaya magaalada Al-Qudus ee dhulka Filastiin ayaa ku waramaya in tobanaan katirsan dadka Yahuudda ah oo ay la socdaan ciidamada Booliiska mamaulka Natanyahu ay xoog ku galeen masjidka barakeysan ee Al-Aqsaa.\nKooxaha Yahuudda oo u socodo koox koox ayaa isku dayaya iyagoo wata ciidamo ilaalo ah iney galaan gudaha Masjidka islamarkaaana ay ku oogaan cibaadaadkooda baadhilka ah, balse waxaa arinkaas is hortaagay dadka Muslimiinta ah ee Ribaadka kaga jira Masjidka.\nMaamulaha guud ee Masjidka Al-Aqsaa Sheekh Cumar Al-Kaswaani ayaa sheegay in dadka difaacaya Masjidka ay ku guuleysteen iney ka hortagaan tiro Yahuud ah, balse wuxuu Sheekhu sheegay in inkabadna boqol Ruux oo Yahuud ah ay Ciidamada Booliisku gudaha usoo geliyeen Masjidka.\nCiidamada Booliiska ayaa taas bedelkeeda waxay xireen inta badan magaalada Al-Qudus iyagoona dhanka kale u diidaya dadka Muslimiinta ah iney gudaha u galaan masjidka Al-Aqsaa si ay ugu cibaadeystaan.


Arrin mar kasta ka dhacda doorashada Somalia saamayn xunna yeelata oo laga digayo | Hadalsame Media\nHome Maqaallada Arrin mar kasta ka dhacda doorashada Somalia saamayn xunna yeelata oo laga...\nArrin mar kasta ka dhacda doorashada Somalia saamayn xunna yeelata oo laga digayo\n(Hadalsame) 08 Maajo 2022 – Si aan isula fahamno dooddeyda ku saabsan doorashada Madaxweynaha, aan ku billaabo su’aal aan is leeyahay waa ku dhowaad ma dhacdo.\nBal qiyaas haddii maalinta loo codeynayo Madaxweynaha, ay dhammaan murashixiinta kale u tanaasulaan hal murashax iyada oo aan wareegga koowaadba la gelin. Murashaxaasna la waayo cid la tartanta.\nAragtidaada, Murashaxaasi sidaa ma ku noqonayaa Madaxweyne iyada oo aan loo codeyn? Jawaabta aan la kaashanno Dastuurka.\nDastuurka waxaa ku qoran in uu Madaxweyne noqonayo Murashaxa wareegga koowaad ku guuleysta aqlabiyad ah saddex meelood laba, tirada guud ee xubnaha Labada Gole ee Baarlamaanka.\nWareegga Labaad waa sidoo kale, waxaa Madaxweyne noqonaya Murashaxa ku guuleysta saddex meelood laba, tirada guud ee xubnaha labada Gole ee Baarlamaanka.\nWareegga Saddexaad waxaa Madaxweyne noqonaya murashaxa ku guuleysta tirada ugu badan ee codadka guud ee xubnaha labada aqal ee Baarlamaanka, taas oo loola jeedo cod hal dheeri ah. Dastuurka meelnaba ugama qorna ereyga Tanaasul.\nMurashaxa cidina ma khasbi karto oo wuu tanaasuli karaa. Laakiin tanaasul uu murashax sameeyay, mid kale uma noqonayo buuxinta shuruudaha Madaxweyne lagu noqon karo, wareeg kasta oo markaa la joogo.\nMarkaa murashaxaasi saddexdii wareeg midna ma gelin, midnana ma buuxin shuruudaheeda. Aan u soo dego dulucda dooddeyda.\nDooddeydu waxay ku saabsan tahay waa natiijada wareegga labaad. Aan ka digtoonaanno sida dhacday 2017. Haddii labada murashax ee u gudbay wareegga saddexaad uu midkood tanaasulo iyada oo aan weli la codeyn, waxaa ila habboon in Murashaxa soo haray keligiis loo codeeyo si guushiisa loo waafajiyo Dastuurka.\nXataa hal cod haddii loo rido, ma jiro murashax isaga ka codad badan oo ku jira wareegga saddexaad. Sidaas ayuu ku buuxinayaa shuruudda wareegga saddexaad oo ah in uu helay cod hal dheeri ah.\nHaddii arrinkaas lagu baraarugo, waxaan uga baaqsan doonnaa muran sharci ah oo laga yaabo in uu yimaado.\nFadlan ka feker, kana faalloo!\nPrevious articleKharash xumo kusoo fool leh DF Somalia & tillaabo qarsoodi ah oo ay qaadday + Sababta\nNext articleDOORASHADA: Laba qodob oo ay khasab tahay in dhaqangeliyo si looga dhowrsado dhibka ay keeneen


Weerar Askar Lagu Dilay Oo Markale Ka Dhacay Sh/dhexe. – Bogga Calamada.com\nWeerar Askar Lagu Dilay Oo Markale Ka Dhacay Sh/dhexe.\nJune 29, 2017 11:54 am Views: 47\nDagaallo ayaa dib uga qarxay deegaanno katirsan Gobolka Shabeelaha dhexe kadib markii ciidamo Mareykan ah oo ay wehliyaan maleeshiyaad calooshood u shaqeystayaal ah ay duullaan ku qaadeen deegaano hoos yimaad degmada Mahadaay.\nMaanta barqadii ayay dagaallo culus ku dhaxmareen ciidamada Al Shabaab iyo Huwanta dhulka howdka ah ee Kala Bara Cali-Fooldheere iyo Mahadaay, ilo wareedyo ayaa sheegaya in ugu yaraan Hal askari laga dilay maleeshiyaadka Bangaraafta loo yaqaan ee Mareykanku tababaray tira kalane laga dhaawacay.\nCiidamada Al Shabaab ayaa weerar dhabagal ah kala hortagay ciidamada huwanta ah, qof ku sugan Mahadaay ayaa warbaahinta u sheegay in ciidamada Huwanta ah oo dhimasho iyo dhaawac wata ay dib ugu laabteen Tuulada Cali-Fooldheere.\nWarar kale ayaa sheegaya in ciidamada huwanta ah ay Meydadka Askari uga carareen goobta dagaalka dhaawaca ciidanka cadowga gaaray ayaa lagu sheegay todobo askari , shalay gelinkii dambe ayay deegaanka gaareen saraakiil Mareykan ah oo wata 4 gaari oo nuuca qafilan ah iyo Boqolaal ciidamo Afrikaan ah oo dusha sare ay ka waardiyaynayaan diyaarado dagaalka balse maanta ayay la kulmeen iska caabin adag.\nWaxaa beenoobay warar ay saraakiil katirsan DF-ka ka baahiyeen idaacadaha Muqdisho oo ahaa “Ciidamadeena kaligood ayaa qabsaday Cali Fooldhere”, ciidamada huwanta ah ee dagaalka uga Jira Cali-Fooldheere ayaa ka kooban sedax qeyb oo kala ah Burundi,Mareykan iyo Maleeshiyaadka Bangaraafta ee Ballidoogle ay ku tababareen saraakiisha American-ka ah.


Prof. Cabdi Ismaaciil Samatar Tallo Ku Socota.\n(Hadhwanaagnews) Thursday, December 06, 2018 12:27:37\nbarri hore ayqa ugu danbaysay meeshu ku dhashay, iyo guud ahaan pritish somaliland calanka u keentay koonfurta soomaaliya 60kii.\nWaad taqaanaan Mr cabdi waa aqoonyahan ka mida aqoonyahanadda ugu waaweyn bulshada soomaalida xogaggaalna u ah oo waxbadan ka qora xaaladda aynu naalo iyo wadciga ay soomaaliya ku dhex jirto eegga .\nWaxbadan wuxuu u doodaa wuxuu ugu yeedho midnimo soomaaliyeed I saga oo kasoo jeedda gobolka gebiiley iyo aaggaga galbeed ee soomaaliland.\nIn badan waxaan ka dhagaystaa doodo badan bbcda iyo voada Waxa haddaladiisa ka dhandhansadaa quus uuka taaganyahay dawladdaha Kala danbeeya ee soomaaliya, isagoona sheega in meesha ruwaayad lagu jilo ka\nfog xaqiiqda iyo wadciga ka jira wanna runtii. Marka dhankaa laga eeggo\nHaddaba waxaan kula talinlahaa inuuyimaado oo soo eeggo somaliland wuxuu indhihiisa ku arkilahaa inay aad uga duwantahay somaliland qaladaadbadan hajiraan Haddana inay waxbadan dhaanto soomaaliya balse caalamku Wali iska indho tirayo xaqiiqda ku gadaamin Somaliland\nQoraa Madaxbanaan Hamse Riiraash


Barasaabka Mandera oo sheegay in aan la joogin xilligii madaxda xoolo dhaqatada ay siyaasad diiradda saari lahayeen – Radio Damal\nBarasaabka Mandera oo sheegay in aan la joogin xilligii madaxda xoolo dhaqatada ay siyaasad diiradda saari lahayeen\nGuddoomiyaha ismaamulka Mandera Cali Ibraahim Roba ayaa sheegay in xilligan aan siyaasiyiinta laga soo doortay dowlad deegaannada xoolo dhaqatada looga baahneyn inay ka hadlaan barnaamijyo siyaasadeed.\nQoraal uu soo dhigay barahiisa bulshada ayuu Roba ku xusay in arrinta ugu muhiimsan ee la doonayo in xoogga la saaro ay tahay la tacaalidda abaarta saameysay deegaanada oomanaha ee loo yaqaano ASALs.\nMr. Roba ayaa ku baaqay in madaxdu ay dadaalkooda isugu geeyaan wax ka qabashada culeysyada jiro ee nololeed maadaama la saadaalinaya in xaaladda hadda taagan ay sidan ka sii adkaato.\nHadalka guddoomiyaha Mandera ayaa ku soo beegmaya kadib markii qaar ka mid ah siyaasiyiinta ismaamullada waqooyiga dalka oo uu hor kacayo wasiirka maaliyadda Mr. Ukur Yatani ay shalay ku dhawaqeen urur siyaasadeed oo ay ugu magacdareen UPYA.\nBayaan uu warbaahinta u akhriyay senatarka ismaamulka Garissa Cabdiqaadir Maxamad Yuusuf Xaaji ayaa lagu sheegay in wadatashi dheer ka dib ay aasaaseen dallad ka shaqeyn doonto danaha siyaasadeed iyo dhaqaale ee reer guuraaga.\nWaxaa bayaanka ku cad in dalladdan loo adeegsan doono in looga tashado qorshayaasha horumarineed iyo maalgalinta dhaqaale ee gobolka waqooyiga wadanka.\nCabdiqaadir Maxamad Yuusuf ayaa xusay in ururkan sidoo kale uu mideyn doono madaxda si xal loogu helo dib u dhaca horumarineed ee in ka badan 50 sano ka jiray ismaamulladan.\nSiyaasiyiintan ayaa sheegay in laga soo gudbay xilligii ay taageeri jireen isbeheysiyo kale oo ay hadda doonayaan inay wada hadal siyaasadeed la furan cid kasta oo u tartamaysa madaxtinimada wadanka diyaarna u ah fulinta danaha reer guuraaga.\nMadaxda ayaa hoosta ka xarriiqay inay taageerayaan qorshaha horumarka ee madaxweyne Uhuru Kenyatta iyo heshiiskii taariikhiga ahaa ee uu sanadkii 2018-kii la yeeshay madaxa xisbiga ODM Raila Odinga.


Google wuxuu kudarsadaa foomamka waraaqaha Google Martech Zone\nGoogle wuxuu kudarsadaa foomamka waraaqaha Google\nArbacada, February 6, 2008 Douglas Karr\nWaxaan ahay qof adeegsada Google Spreadsheets. Google ayaa hada soo kordhisay muuqaal xiiso leh oo dadka suuq geynta laga yaabo inay xiiseynayaan inay qabtaan xogta (tusaale: tartamada iyo barnaamijyada la doorto) iyadoon loo baahnayn horumarin xirfadeed. Hadda waad dhisi kartaa foom aad si toos ah ugu dhejiso Google Spreadsheet-kaaga!\nTani wali way ka fogtahay codsi adag sida Carruur, laakiin waxay ku imaan kartaa waxtar badan foomam deg deg ah oo wasakh ah. Gaar ahaan haddii shirkaddaadu horay u isticmaaleyso Google Apps. Xiiso badan, sidee Microsoft ula tartanta tan? 😉\nTags: qaylodhaanshaneemodashboardfarriimahaaptalktalkromneySlidercabbiraadaha warbaahinta bulshadastadash\nGanacsiga Ganacsiga Cilmi baarista\nKu dar Y! Ku noolow Barbaartaada!\nFeb 7, 2008 markay ahayd 10:54 PM\nWaad ku mahadsantahay wadaagida… taasi waa waxa aan u baahanahay! Tani way fiicantahay maxaa yeelay uma baahna xisaab google dadka kale ee isticmaalaya. Waxaan doonayay inaan la wadaago warqad-xisaabeed, laakiin qof kastaa ma lahayn koonto, hadda waxay isiin karaan macluumaadka aan u baahanahay aniga oo aan toos uga shaqeynin warqadda.\nWeli kiis kale oo macluumaad weyn ka yimid Doug!


3:16 pm - Wednesday January 21, 1699\nHome » Archive by Category "Euro 2016"\nLatest News on Euro 2016\nXulka Qaranka Denmark Oo Afar Sannadood ...\nXulka Qaranka Denmark Oo Afar Sannadood Laga Mamnuucay Ciyaaraha\nXulka qaranka haeenka Denmark ayaa lagu riday ganaax ciyaaraha lagaga mamnuucay afar sannadood oo aanay ka qayb-geli doonin tartamada. Go’aan uu soo saaray xidhiidhka kubadda cagta qaaradda urub ee UEFA ayaa waxa lagu sheegay in xulkani aanu qayb ka noqon doonin ciyaaraha dunida ka dhacaya,... read more »\nXulka Germany Oo Noqday Horyaalka Qaarad...\nXulka Germany Oo Noqday Horyaalka Qaarada Yurub ee Dadoodu 21 Jirada Ka Yar...\nXiddigaha da’da yar ee xulka Germany ayaa ku guuleystay koobka aduunka ee ciyaaryahanada 21 jirada da’doodu ka hooseyso, kadib markii ay kulankii finalka 1-0 ku caraabiyeen qaranka Spain. Gool uu daqiiqadii 40 aad ee ciyaarta qaybteedii hore shabaqa ku xareeyey laacibka, Mitchell Weiser... read more »\nGERMANY IYO SPAIN OO ISUGU SOO HADHAY FI...\nSaddex gool oo uu isku raaciyey, laacibka kooxda Atletico Madrid khadka dhexe uga ciyaara ee Saul Niguez ayay xulka Spain ku karbaasheen qaranka Italy, tartanka European Under-21 Championship, waxaanay sidaas ugu baxeen kulanka Finalka oo ay fooda isku dari doonaan xulka Germany. Laacibkan 22 sanno... read more »\nJarmalka Oo U Gudbay Finalka Euro Under ...\nJarmalka Oo U Gudbay Finalka Euro Under 21 Championship – Kadib Jid M...\nXulka qaranka Germany ayaa rigoodhayaal ku khaarajiyey xulka England, ciyaar semi finalka Horyaalka qaramada qaaradda Yurub ee da’doodu 21 jirada ka hooseyso ah. Julian Pollersbeck ayaa bed-baadiyey rigoodhihii uu ganay Nathan Redmond, sidaasna xulkiisa Germany ugu suurto galiyey inay iska... read more »\nXulka qaranka haeenka Denmark ayaa lagu riday ganaax ciyaaraha lagaga mamnuucay afar sannadood oo aanay ka qayb-geli doonin tartamada. Go’aan uu soo saaray xidhiidhka kubadda cagta... read more »\nXulka Germany Oo Noqday Horyaalka Qaarada Yurub ee Dadoodu 21 Jirada Ka Yar Tahay\nXiddigaha da’da yar ee xulka Germany ayaa ku guuleystay koobka aduunka ee ciyaaryahanada 21 jirada da’doodu ka hooseyso, kadib markii ay kulankii finalka 1-0 ku caraabiyeen... read more »\nSaddex gool oo uu isku raaciyey, laacibka kooxda Atletico Madrid khadka dhexe uga ciyaara ee Saul Niguez ayay xulka Spain ku karbaasheen qaranka Italy, tartanka European Under-21... read more »\nJarmalka Oo U Gudbay Finalka Euro Under 21 Championship – Kadib Jid Markii England\nXulka qaranka Germany ayaa rigoodhayaal ku khaarajiyey xulka England, ciyaar semi finalka Horyaalka qaramada qaaradda Yurub ee da’doodu 21 jirada ka hooseyso ah. Julian Pollersbeck... read more »\nRomania Oo Soo Ban-dhigtay Astaanta Qeybta Ay Ka Marti-gelinayaan...\nWaddanka Romania ayaa boos ka heleya bikaacyada waa weyn ee indhaha caalamka iyada oo ay ugu wacan tahay iyadoo ku jirta magaalooyinka loo xulay marti-gelinta Koobka Qaramada Yurub ee UEFA EURO... read more »


Wargaysyada Ugu Afka Dheer Horyalaada Yurub Oo Si Kala Duwan Uga Hadlay Isku Aadkii Champions League & Wargaysyada Spain Iyo France Oo Uu Calaacalku Ka Dhamaaday – Kooxda.com\nHome 2017 December France, Ingiriiska, Italy, Jarmalka, Spain, Wararka Maanta Wargaysyada Ugu Afka Dheer Horyalaada Yurub Oo Si Kala Duwan Uga Hadlay Isku Aadkii Champions League & Wargaysyada Spain Iyo France Oo Uu Calaacalku Ka Dhamaaday\nWargaysyada Ugu Afka Dheer Horyalaada Yurub Oo Si Kala Duwan Uga Hadlay Isku Aadkii Champions League & Wargaysyada Spain Iyo France Oo Uu Calaacalku Ka Dhamaaday\nWargaysyada ugu afka dheer ee ka sheekeeya ciyaaraha ayaa si kala duwan uga fal celiyay isku aadkii wareega 16-ka ee champions league oo ay ka soo bexeen kulamo waaweyn oo uu ugu weynyahay kulamada PSG Vs Real Madrid iyo Barcelona Vs Chelsea.\nWargaysyada ka soo baxa Spain ayaa baqdin ka muujiyay kulamadii ku soo baxay saddexda kooxood ee Spain ka matalaya tartanka ee Madrid,Sevilla iyo Barcelona.\nWargayska Marca ayaa ciwaan ka dhigay” Isku aad baqdin leh oo ku aaday kooxaha La Liga” Halka Wargayska AS ee ku dhaw Madrid ay ciwaan ka dhigtay “Isku aad Sun ah oo ku soo baxay kooxaha reer Spain” Mundo Deportivo oo ku dhaw Barcelona ayaa ciwaan ka dhigtay” Laba Kulan oo waali ah” iyada oo u jeeda kulamada ay Real la ciyaari doonto PSG iyo Kulanka ay Barcelona la ciyaari doonto chelse.\nDhanka saxaafada England ayaa muujisay farxadeeda kadib markii United iyo Liverpool ku dheceen kooxo fudud oo kala ah Porto iyo Sevilla waxana uu wargayska Daily Mail Ciwaan ka dhigay“Kulanka Chelsea iyo Tottenham wuu adag yahay laakiin 3-da kooxood ee kale ayaa ku faraxsan kooxaha ay ku dheceen”.\nDhanka France wargayska L’Équipe ayuu calaacalku ka dhamaaday iyada oo ciywaan ka dhigtay” PSG oo ku dhamaysatay hogaanka Group-keeda ayaa bilaa nasiib noqotay kuna dhacday kooxda Real Madrid oo difaacanaysa koobka”.\nHadii aynu ka tagno France una dhaqaaqno Dhankaas iyo Germay Wargayska Bild ayaa ciwaan ka dhigay “Mar-Marsiyo uma Yaalo Bayern Munich kadib markii ay ku dhacday Besiktas”.\nWaxa sidoo kale ka fal celiyay isku aadka wargaysyo kale oo waaweyn oo ka mid yihiin Sport oo Spain ka soo baxda,Daily Mirror oo England ka soo baxda iyo La Gazzetta dello Sport Iyo Tuttosport Oo Italy Ka Soo Baxa.


Asalka Af-Soomaaliga | KEYDMEDIA ONLINE\nAqoonta is-barbardhigga Afafka (language comparative scientific) ayaa dhammaan Afafka dunida loo baheeyey sida ay isugu dhow yihiin oo ay isir wadaag u yihiin. Afafkaas waxa laga xusi karaa Indo-European, Neger-Congo, Tibet-Sino, Austronesian, Atlantic-Congo, Xamitic-Semitig (Afro-Asiatic) iwm. Waa qormadda Jimcadda ee arimaha Bulshada, Diinta & Suugaanta ee Keydmedia Online.\nSida uu buuggiisa “Taariikhda iyo Luqadda Bulshada Soomaaliyeed” ku caddaynayo Professor Mansuur waxa jirta in Af-Carabigu uu la wadaago bahdan Kushitigga, gaar ahaan Af-Soomaaliga saddex erey oo keliya, halka afafka kale ee Kushitigga sida Oromada iyo Canfartu ay la wadaagaan Af-Soomaaliga dhammaan ereyada. Marka la eego qoraalka Cabdalla Mansuur ayaa ah mid u muuqata in aan Af-Soomaaliga iyo Af-Carabigu aysan ahayn kuwo isir wadaaga marka laga reebo in ay kawada tirsan yihiin bahda Afafka ee Xemitic-Semitig (Afro-Asiatic), balse, afafka la isku yiraahdo Kushitiggu ay yihiin qaraabo amase ay yihiin kuwo ay ka dhaxayso ehel-afeed, ayna muuqato isu dhawaanshahoodu. Aqoonyahanka la yiraahdo Cabdulqaadir Saalax Maxamed, ahna cilmi baare ku takhasusay aqoonta dad-barashada (sociology) iyo tan dhaqankaba (anthropology), una dhashay dalka Ereteriya ayaa waxa uu qabaa in Af-Soomaaliga iyo afka saaxadu ay aad isugu dhow yihiin, ereyo badanna ka siman yihiin waxa uuna tilmaamayaa in ereyga Soomaali uu ka yimi “soo” oo ah xoolaha iyo“maal” oo iyana ah soo lis, sidaa si le’eg ayuu ereyga Saaxo isna ka yimi ”saa” oo ah xoolaha iyo “xo” ilaali ama dhaq, sidaa darteed ayaa waxa isku mid ah ‛soo iyo saa’ oo labaduba tilmaamaya xoolo.1\nSida uu isna ku caddeynayo qoraalkiisa“History in the Horn of Africa”, taariikhyahan Maxamed Nuux Cali oo ah caalim taariikheed Soomaali ah, barena ka ah jaamacadda Carleton ee magaalada Ottawa ee dalkaasi Kanada waxa uu leeyahay: “Saaxo”, Canfarta iyo Soomaalidu waa isku dad waana isku af marka laga reebo deeggaannada ay ku ka la nool yihiin oo saameyn weyn ku yeeshay afafkooda, ka la duwanaansho afeedna abuuray.2 Waxa kale oo uu aaminsan yahay in ay isaga mid yihiin waxa afka ingiriiska lagu yiraahdo “Universal Concepts”, Maguurtada ama erey dhaxaleedka (inheritance words) sida Cunid, Cabid (inkasta oo ereyga cabid af-Carabina uu yahay), Roob, Cir, Qorrax, Dayax, Xiddig, Dhul iyo magacyada Xoolaha iyo weliba sidoo kale xubnaha jirka dadka.\nWaxa kale oo jira in afka Saaxo laga helayo qabiilooyin kuwaas oo loogu yeero ina ayahooda (magaca aabbahood), sida “Ona Daa’uud Gaisha, Ona Ismaaciil Gaysha iyo Ona Cabdalla Gaysha waana kuwo la mid ah sida: Ini Daa’uud Gaysha, Ini Ismaaciil Gaysha iyo Ini Cabdalla Gaysha, taas oo muujinaysa in ay sida Soomaalidu isugu yeeraan ina ayaha qofka ama qoyska. Waxa kale oo afka Saaxo laga helayaa erayo u eg ama u dhow Af-Soomaaliga waana kuwa ku xardhan ama ka muuqda jaantuska hoos ku yaal.\nAbooyo – Abooto/ayeeyo\nWarise – Sheegid/werin\nKaca – Duulid/kicid\nAni – Ani\nNamma – Labo\nSadixi – Saddex\nAffara – Afar\nIlko – Ilko\nLaf – Laf\nAf – aF\nQab – Kab\nDhaln – Dhal\nKimbir – Shimbiro 3\nSida afafka kale ee dunida ayaa Af-Soomaaligu leeyahay lahjado/Af-guryo (dialects) dhowr ah iyo weliba ka la duwaansho ku salaysan gobollada (regional varieties) ay Soomaalidu degto oo dhan. Sida uu ku caddeeyey qoraa Khaalid Cali (Guul) Warsame (aun) buuggiisa la magac baxay “Hirarkii Taariikhda iyo Halgankii Soomaalida (2010),” waxa uu ku xusayaa in Afka Masaaridii hore (Ancient Egeptian) iyo Afka Soomaaligu ay wadaagaan ereyo dhawr ah waxa uuna Khaalid rumaysnaa in mar taariikhda ka mid ah ay isu dhawaayeen dadyowga ku ka la hadla Afafkan, Soomaaliga iyo Masaaridii hore, balse ay dhacday in ay muddo dhexe ka la durkeen, ummado kalena soo ka la dhex galeen. Qoraa Khaalid oo sii wata qoraalkiisa ayaa waxa uu tilmaamayaa ereyada ay Af-Soomaaliga iyo Afka Masaaridii hore isaga midka ahaayeen ama ay isaga dhawaayeen waana kuwan ku cad jaantuskan hoose.\nAf-Soomaaliga Masaaridii hore\nCir – Xir\nQorrax – Rac\nDayax – Abax\nAniga – Anuk\nIsaga/usaga – Su\nAnnaga – Anan4\nGuud ahaan lahjadaha ama Af-guriga ayaa la rumaysan yahay in ay yihiin ama ay salka ku hayaan ka la duwanaashaha deegaannada bulshadu ku ka la dhaqan tahay waana mid ku xiran qaab nololeedka bulshadu u dhisan tahay. Waxa kale oo sababi kara lahjadaha, dabaqadaha nololeed iyo cunsurka bulshada oo ka la geddisan ama ka la duwan. Lahjadaha iyo dhawaaqa ka la duwan ee ku salaysan deegaamada bulshadu ku dhaqan tahay, ma aha mid loo qaadan karo ama ka turjumaysa in lahjaduhu ka la wanaagsan yihiin ama ka la sarreeyaan ee mid waliba waxa ay mudnaan iyo tixgelin ku leedahay deegaankaa lagaga dhawaaqo ama laga adeegsado. Waxa jira doodo la xiriira xagga ka la saaridda Afafka iyo lahjadaha, su’aalo badan ayaana la iska weydiiyaa waxa ay ku ka la geddisan yihiin AFafka iyo lahjaduhu. Waxaana aad u soo noqnoqota hadba lahjadda la adeegsado oo noqota Afka rasmiga ah ee dalka, maamulkuna adeegsado in loo arko lahjad ka sarreysa lahjadaha kale taas oo run ahaantii, muujinaysa in siyaasadi soo gashay meeshaa, bulshaduna ay u arkayso ama u dareemayso in mudnaan la ka la siiyey lahjdihii ama Af-gurigii ay ummaddu ku dhawaaqaysay.\nAbwaan Cabdirisaaq Xaamud (Jeylaani)\nW/Q: Suldaan Maxamed Suldaan Ibraahim “Suldaan Garyare”\nTPLF iiyo sida ay mandaqada Geeska ugu mudday mudacyada mariidka leh\nMaqaallo 10 November 2021 9:56


Madaxweyne Muuse Biixi hal mid ha loogu duceeyo - News - Wararka - Somali Forum - Somalia Online\nMadaxweyne Muuse Biixi hal mid ha loogu duceeyo\nBishan May 18-keedii 2020, waxa isku beegmay khudbaddii madaxweyne Muuse Biixi jeediyey ee uu ku tilmaamamay in dawaldda Somalia tahay cadowga Somaliland, iyo baaqii “kacdoon shacab” ee isla maalintaas dhalinyaradu ka soo saartay Hargeysa, kaasoo ay kaga dayriyeen xaaladaha bulsho, siyaaso iyo dhaqaale ee shacabku ku sugan yahay.\nWaxa isla bisha May 21keedii 2020 ka dabo yimi warbixintii James Swan, xoghayaha gaarka ee Qaramada Midoobay (QM) ee Somalia, uu siiyey Golaha Ammanka ee QM, taasoo uu tibaaxay in wadahadallada Somalia iyo Somaliland ay meel wacan marayaan.\nHaddaba su’aashu waa: maxaa Md Biixi ku kalifay erayadan naca huwan? Jawaabtu waa tab lagu yaqaan madaxda qaarkood inay sawiraan humaag cadow, marka ay arkaan baraarug shacab, si ay dadweynaha u Jiho habaabiyaan.\nKhudbaddii Md Biixi waxa kale oo ay su’aal gelisay niyad-samida maamulka Hargeysa ee ku aaddan wadahallada; ugu wacnaan waxay u egtahay in aysan ku qancin in mufaawado lala galo Xamar, ama waa in aanay daacadba ka ahayn. Kuma ay qanacin oo waxay is-tuseen in wadahadalladu shaki gelinayaan gooni-isu-taaggii muddada dheer lagu taamayey. Waxa uu maamulku ka dhaad qabaa in wadahalladii madaxweyne Siilaanyo bilaabay 2012 meel looga noqdaa jirin; ku darso iyana baqaha laga qabo dhirbaaxada diblomaasiyadeed ee beesha caalamka.\nWaxa kale oo Md Biixi yaqiinsaday in beesha caalamaku wado masaalaxo iyo dib-u-heshiisiin (reconciliation); ee aanay wadin kala-saarid (arbitration) iyo garnaqsi midna. Ka garo Md Biixi in khudbadiisii 18ka May 2020 uu ku xusay in kiiska Somaliland uu geyn doono Maxkamadda Caalamiga ah (ICJ), haddii wadahadalku ictiraaf keeni waayo. Cajiib. Dal la aqoonsan yahay uun baa maxakamadd ICJ tegi kara, sow maaha?\nFalaqayntan kore waxa laga soo dheegan karaa, in Md Biixi ku jiro xaraj siyaasadeed oo loogu garaabi karo. Laakiin loogu garaabi maayo inuu nacayb ka dhex abuuro labada shacab (Waqooyi iyo koofur). Xasuuso in Ilaah (subxanallah wa tacaala) ku sheegay Quraanka in kelmadda wanaagsani la mid yahay sidii geed wanaagsan, xidid adag leh, laamihiisuna cirka sare gaadhaan (15:24).\nWaxa maamulka Biixi caawin Kari lahaa, xarajkana ka debcin lahaa, isagoo hagaajiya siyaasadda gudaha ee Somaliland, ka bilaaba eegista baaqii dhalinyarada, dhawra xasaanadda xoriydda shakhsiga iyo cadaaladda, ilaaliya hantida gaarka ah; isla markaana u fasaxa dadweynaha inay dhegeystaan codadka taageersan wadajirka iyo qaranimada Jamhuuriyadda Soomaaliyeed.\nMaxamuud Cabdillahi Axmed, waxaad kala xiriiri kartaa maxamuudaxmed@live.com


Nasteexo Q2AAD W/Q: Cabdiraxmaan M. Warmooge | Laashin iyo Hal-abuur\nNasteexo Q2AAD W/Q: Cabdiraxmaan M. Warmooge\nHabeenkii kolka la gaadho saacadaha danbe hawadaan ku kulmi jirnay. Balloodhaan ka jeexan jirnay samadaa dusheeda iyo meelo aan dhoweyn. Taleefankaan ka wada sheekaysan jirnay. Khadkaan ku jiri jirnay illaa midkaayo ka seexanayo isagoo hadlaaya. Naftayday yeellatay, anna teedaan yeeshay. Halkaas ayaan ka wada sheekaysanaa, marmarka qaar codkayagaa is beddela oo taah isu roga. Haddana waanu sii wadnaa, gurxan iyo xashaashaq ayuu noqdaa illaa uu marmarka qaar ka gaadhayo neefsasho qudha, bal se si kastoo ay tahay waanu is fahanaa. Qalbiyadaan iska fahanaa, neefsashadeeda iyo dhawaaqan bilaa erayada ah ayuu qalbigaygu khabiir ku noqday, waxay u ujeeddo ayuu hadal u beddelaa iyanna kaygay sidaa ka yeeshaa. Inaan is horfadhino ayaan niyaystaa. Indhahaygaan kuweeda ku qabtaa, ka dib aan daawadaa.\nDabeecadda waanu shabbahnaa, dhaqanka iskaga mid ayaanu nahay. Kaftankeeda gaagaaban ayaan ka helaa. Su’aalaheeda micnaysan ayaan dhadhansadaa. Dhiirigalinteeda ayaanan daqiiqad ka maarmin. Nolosha daaqaday ka fiiriso ayuun baan anna ka fiiriyaa. Codkeedaa ii dawo ah, habeenka se aan waayo dhul iyo cir ba waan diidaa. Fadhi iyo jiiftoona kuma hakado. Noloshayda oo dhami waa iyada, teeda oo dhamina waa aniga. Galin haddanan arag, codkeeda waa inaan maqlaa. Kolkaan iyada la joogo adduunka oo dhan anigaa u sarreeya. Sanka iyo afka ba anigaa taaga. Kibir oo dhan anigaa layga bartaa. Naxariis idilkeed xaggaygay ku soo hoyataa, anigaa dadka barra oo tusaale u noqda. Roomaansi hadday noqoto iyo beer laxawsi anigaa aabbahood ah. Nasteexo saaxiibkeed anigaa ah, oo ku faana kuna dhaarta.\nMaalmaha qaar ayaan is wayddiiyaa iyada ka hor maxaad ahayd? Sidaad u noolayd? Hadda se maxay kaala maqan tahay? Hadday dhimato ama xaniinsato maxaad ugu damqataa? Yaa , oo hadday dhimato bal kawarran sidaad noqon lahayd? Istaaqfurullaah! Afku ku go’, waar maxaad ku haddashay? Dhimato aa? Oo hadda ma anigaa dhiman lahaa? Haye adigu dhimo. Oo haddaan anigu dhinto maxaa iyada u danbaynaya? Oo ma xubin ku taalay ayaad ahayd? Dee sideedaas ayey ahaanaysaa mala. Haddaan maanta dhinto in yarna nolosheeda saameyn ma ku yeelan doonaa? Ma ii ooyidoontaa? Wax inay wayday ma dareemi doontaa? Waxaasi inuu aniga yahay ma oggaan doontaa? Su’aasha iigu daran ee jawaabteeda aanan haynin waa “Maxaan iyada u jeclaaday waxba ma jeclaan jirine?” Mooji. Su’aalahaas oo dhan daboolkaan saaraa, waa amar Eebbe oo waa laygu talagalay ayaan isku dhaafiyaa. Layguma talagaline waa laygu imtixaamay. Oo ma wax kale oo illaahay igu imtixaamo ayuu waayay kolkuu Nasxteexo qalbigayga dhexdhigayay? Allaahu yaclam! Oo Allaahu yaclam maxay ahayd? Dee waa illahay baa og. Kolkaan yaabbo ee isla sheekaysto ayaan Carabina ku hadlaa.\nNasteexo iyo aniga jacayl oo kaliya nagama dhaxeeyo, bal se saaxiibtinimo dhiiga raacday oo lafaha u dhaadhacday ayaa na lammaanaysa. Lafaha iyo dhiiga oo kaliya maahee meel kasta mid naga saarsaran. Dushaan iska ilaashanaa, si gaara iyo si guud ba. Wixii dhacay ayaa se ahaa wax aan la filan karin!\nW/Q: Cabdiraxmaan M. Warmooge.


Fiqiga iyo Dhaqanka – Maandoon\nJanuary 7, 2017 January 7, 2017 Maxamed Cabdilaahi 0 Comment\nFiqigu waa laan ka mid ah aqoonta diinta islaamka oo ku xidhiidha ku dhaqanka diinta ; waa fahanka qof nusuusta yaqaanaa ugu fasiro habka ugu habboon ama mudan ee loogu dhaqmi karo ! halka ay sartu ka qudhuntaa hadaba waa weedha ah ”habboonida” oo ah dareen nafsadeed oo fiqiyahanku ka dhaxlo deegaankiisa iyo dadkiisa ka hor inta aanu diintaba aqoon u yeelan !\nTusaale ahaan gabadh fuushan mooto waa arrin aanay aqoon soomaalidu dhaqan ahaan qofka soomaaliga ahna , rag iyo dumarba , la foolxun oo xishood yari ah ; dhaqan ahaan ayay sidaa ku noqonaysaa inta aan diin la gaadhin ! waxii dhaqan xumo ahina diinta waa ku xaaraan sida qof kasta maankiisa ku jirta ! Waxa iyana la mid ah gabadh surwaal xidhan oo kubbad ciyaaraysa ! waa wax aanu niyadda hore ugu sii dayn karin qofka soomaaliga ah oo wadaad iyo wabiinba hadii aanu dhaqamo kale ku soo noolaan oo aan la badhxin ! dhaqanka bulsho iyo sawirashada guud ayaa wax kasta siinaysa muuqaalka xun ama san , ka dib wax kasta oo bulshada dhaqan ahaan la xun hadii qawl diini ah oo xumeynaya loo helo waa ‘meel aan rabay roob igu eri’ hadii loo waayana qiil daciif ah xataa waa loo raadiyaa ! hadii ay dhacdo in nas diini ahi amaano wax bulshada la xun dhaqan ahaan mararka qaar naskaa waa la duduwaa (ta’wiil) ama dirqi ayaa lagu liqaa ilaa arrintii dhaqan ahaan xumeyd noqoto mar dambe wax caadi ah oo caado ah !\nMadaarista fiqiga ee muslimiinta ahlu sannaha ah ee aan ku kala gedisnayn caqiidada waxa ugu weyn ee ay ku kala gedisan yihiin waa dhaqanka iyo deegaanka oo keenay in ay ku kala baydhaan macneyaasha ku habboon naska iyaga oo ka duulaya muuqaalka ay asal ahaan la leedahay arrinta uu nasku ka hadlayaa , waa sababta wadaadka masaariga ah uga duwan yahay midka khaliijiga ah ee midka turkiga ah uga duwan yahay midka soomaaliga ah marka la joogo fahanka diinta ee arrimaha nolosha oo matalan ikhwaaniga soomaaliga ah iyo ikhwaaniga masriga ah iyo ikhwaaniga tuunisiga ah midna la fahan ma aha mid kale oo halka Raashid AlQanuushi u haysto calmaaniyadda wax iska caadi ah , Maxamed Badiic ma qaadan karo , wadaadkeena la xarakada ahna waxabu u haystaa gaalnimo ! sababtuna nusuusta iyo manhajka ma aha e waa deegaanka iyo wacyiga guud ee bulshadiisa oo mid kasta si u qaabeeyay aragtidiisa ! qofka isagu dhaqan rogma waa mawduuc kale .\nWaxa aan shalay dhegeystay Sh. Umal oo ka sheekeynayaa olole uu wado oo laga ga wacyi galinayo dumarka soomaalida ah ee reer Nayroobi oo bilaabay in ay raacaan mootooyinka , dhaqan xumo iyo iimaan xumo ayaa uu ku sheegay ! dalkan Suudaan oo ah dal muslim ah kana taliyaan koox islaami ah oo ilaa heer ku maamusha dalka sharciga islaamka (sida ay la tahay) dumarku waa ay raacaan mootooyinka waana iska caadi iyaga oo badanka jirjir ugu fadhiista maadaama oo ay xidhan yihiin maro dheer ama ku giijisan , dalal kale oo muslimiin ah dumarku sida ragga ayay u raacaan waana wax aad u caadi ah ! hadaba ma jiro nas odhanaya “dumarku mooto ma raaci karaan” iyo “gaadiid cagaha laga kala ridayo ma fuuli karaan ” e maxaa agteenana (soomaalida) iimaan xumo ka dhigay soodaantana caadi uga dhigay ?! waa dhaqanka iyo la qabsiga oo in badan , wadaad iyo wabiinba , waxa aan wax ku qiimeynaa dareenkeena nafsiga ah (mood) oo dhaqanku qaabeeyay oo waxii aanu hore u aqoonin ka dida kana diiqadooda ! waxa ka dagi la’ sheekha iyo in badan oo inaga mid ah ‘ gabadh soomaaliyad ah oo mooto fuushan ! ma aha in aanay asturnayn , ma aha in aanay wadi karin , ma aha in diintu toos u diidday arrintan … kaliya waa in aynaan hore u arag muuqaal noocan ah (gabadh mooto ama baaskiil dusha ka saaran) ! waa muuqaal aan habboonayn marka caqliga soomaaliga ah lagu eego !\nWaxa iyana meesha ku jirta oo dhaqanka ka mid ah hinaasaha bulsho ; hinaasuhu ma aha arrin fardi ama qof ku kooban ee mid bulsho ayaa jira oo matalan gabadh soomaaliyad ah oo uu guursanayo nin aan soomaali ahayn waxa ay qof kasta oo soomaali ah u leedahay dareen taban oo aanu jeclaysan !\nBeri ayaa wiil soomaali ah i soo gaadhsiiyay cabasho ah ” gabadh soomaaliyad ah ayaa la haasowda nin soodaani ah ” ! aniguna cabashadaa waan ka la garaabay waxaananu isla garannay in ay waajib tahay in inantaa aanu arrinteeda wax ka qabanno annaga oo xalka ku darnay in lagu xidho wiil soomaali ah oo la haasaawa si ay soodaaniga u illowdo ! aniga iyo inankaa oo deegaan ahaan kala fog waxa na kulmiyey ma ahayn hinaase qofeed oo midkaayana inanta gaar uma daneynayn ee waxa na waday hinaase soomaaliyeed ; waa hinaase bulsho ! waana isla sababta ay Sh. Umal ugu kala duwan yihiin gabadha soomaaliyadda ah iyo gabadha kukuuyada ah ee labaduba Nayroobi mootoda ku dhex fuushan iyada oo laga yaabo in labada dumar ahba muslim yihiin !\nWaxa dareenkaa dhaqan ku qotoma ciyaaraha , siyaasadda , shaqada iyo arrimo badan oo lagu murmo marka ay dumarka la xidhiidhaan .\nDr. Maxamed Cabdilaahi\n← Cudurka iska daawee!\nTafsiirka diinta ma la dhammaystiray? →\nMarch 4, 2017 Maxamed Cabdilaahi 0


Xaaladaha u dhimashada cudurka AIDS-ka oo ku batay dalalka Somalia, Sudan iyo Iran… – Hagaag.com\nXaaladaha u dhimashada cudurka AIDS-ka oo ku batay dalalka Somalia, Sudan iyo Iran…\nPosted on 3 Maajo 2018 by Admin in Lifestyle // 0 Comments\nWaxaa korodhay u dhimashada cudurka AIDS-ka ee Bariga Dhexe iyo Waqooyiga Afrika, Halka caalamka intiisii kale u jiheystay hoos u dhac ku yimid u dhimashada cudurka.\nSida laga soo xigtay Ururka Caafimaadka Adduunka (WHO), tirada dhimashada ee Bariga Dhexe iyo Waqooyiga Afrika ayaa kor u kacday 274% intii u dhaxaysay sanadaha 2000 ilaa 2015. walow dhimashada caalamka intiisii kale ee AIDS-ka uu hoos u dhacay 27% isla mudadaasi.\nSannadkii 2016, dalalka ugu xun ee gobolka sida weyn ugu dhuftay cudurka AIDS-ka waxaa ka mid ahaa; Somalia oo ay u dhinteen cudurkaasi 1,700 qof, Sudan oo 3,000 oo qof ay u dhinteen, iyo Iran oo 4,000 oo qof ay u dhinteen cudurkan.\nAl-Fanar Media ayaa sheegtey in dhimashada AIDS-ka ee dalalka Carabta ay aad ugu dhowdahay sababteeda iyada oo dadka khatarta ugu jiro in ay qaadeen cudurka HIV-ga oo aan ogoleyn inay sameeyaan baaritaano.\nTirada dadka qaba HIV-ga ayaa kor u kacaya, inkasta oo heerkiisa dhimashada uusan sii kordheynin. Hadana Intii u dhaxaysay 2001 iyo 2012, tirada dadka qaba cudurka AIDS-ka ayaa kordhay dadka ku nool Bariga Dhexe iyo Waqooyiga Afrika waxay kor u kaceen boqolkiiba 73, sida uu qabo Barnaamijka Wadajirka ee Qaramada Midoobay ee la dagaalanka cudurka HIV / AIDS (UNAIDS). Sannadka 2016 ayaa kororkaasi wuxuu ahaa 18,000 oo kiis oo cusub.\nQaybta ugu weyn ee korodhkaasi wuxuu ahaa Iran, Suudaan iyo Soomaaliya, halkaas oo 65 boqolkiiba cudurrada cusub ee gobolka laga diiwaangeliyey sannadka 2016, sida ay sheegtay Barnaamijka Wadajirka ee Qaramada Midoobay ee la dagaalanka cudurka HIV / AIDS (UNAIDS).\nSida laga soo xigtay xogta laga helay barnaamijka wadajirka ah ee Qaramada Midoobay ee la dagaalanka cudurka HIV / AIDS (UNAIDS), boqolkiiba 18 oo ah cudurrada cusub ee HIV ee Bariga Dhexe iyo waqooyiga Afrika ayaa lagu qaaday ragga u galmooda ragga kale. Qaybta ugu badan waa dadka ku shaqeysta howlaha galmada oo boqolkiiba 41 ah, halka dadka isticmaala daroogada ay ka yihiin boqolkiiba 28, iyaga oo isugu gudbiya irbadaha ay isku mudaan.


Muxuu Turkigu ugu duulay waqooyiga Suuriya? - Jigjiga Online\nHomeWararka CaalamkaMuxuu Turkigu ugu duulay waqooyiga Suuriya?\nMuxuu Turkigu ugu duulay waqooyiga Suuriya?\nAnkara (JigjigaOnline) – Ciidamada Tuia ayaa waxay bilaabeen duulaan ay ku qaadeen Waqooyi bari Suuriya taai oo horseedaysa in iska hor imaad toos uu dhexmaro xoogaga kurdiyinta ee gacan saarka la leh Mareykanka.\nWaxay ka dambeysay markii Mareykanka uu si lama filaan ah ciidamadiisa uga saaray xadka u dhexeeya waqooyiga-bari Suuriya iyo Turkiga.\nTallaabadaasi Mareykanka ayaa u oggolaatay milatariga dalka Turkiga in halkaasi ka billaabo hawlgal ka dhan ah isbahaysiga maleeshiyaadka Kurdiyiinta ee ay reer galbeedku ku garabsanayeen dagaalka ka dhanka ah kooxda la baxday Dawladda Islaamka ee Daacish.\nMarkii taliyeyaasha ciidamadiisa iyo xulafada ku wehlida dagaalka ka dhanka ah Daacish ay walaac ka muujiyeen xaaladda Kurdiyiinta, wuxuu isla markiiba wacad ku maray in uu ” burburin doono dhaqaalaha Turkiga” waa haddii buu yiri ay weerar ku qaadaan Kurdiyiinta basle wuxuu soo jeediyay in Turkigu uu dhul gaarsiisan 20-mayl oo ku yaal xadka uu ka sameysto “aag nabdoon”.\nMadaxweyne Trump ayaa markii dambe hakiyay ka bixitaankaasi, balse madaxweynaha Turkiga Recep Erdogan ayaa sii waday in Mareykanka uu ku cadaadinayo sidii xudduudda Turkiga iyo Suuriya looga hirgelin lagaa “aag nabdoon”.\nHaseyeeshee laba bilood uun kadib ayaa madaxweyne Trump wuxuu go’aansaday in Turkiga kaligii uu aagaasi ka sameysto xudduudda.\nTurkiga ayaa sidoo kale qaadi doona mas’uuliyadda dhammaan maxaabiista kooxda Daacish ee laga qabtay halkaasi, sida uu sheegay Aqalka Cad ee Mareykanka looga arrimiyo.\nIsbahaysiga SDF ayaa sheegay in Mareykanka uu “dhabarka ka toogtay”, waxa ayna ka digayaan in weerarka Turkigu uu abuuri doono “aag ay ka jirto colaad joogta ah” isla markaana uu u lid ku noqonayo guushii laga soo hooyay dagaalka ka dhanka ah kooxda Daacish.\nTurkiga horay ma uqaaday wax talaabo ah?\nBishii Janaayo ee 2018, ayaa ciidamada Turkiga iyo mucaaradka xulafada la ah ee reer Suuriya, waxay billaabeen hawlgal ay kaga saarayaan dagaalyahanada YPG gobolka Afrin ka dib markii saraakiisha Mareykanka ay sheegeen in ay ka caawinayaan SDF dhismaha ciidan cusub “oo amniga xuduudaha loogu tala galay”.\nMaxaa keenay arrinta “aag nabdoon”?\nWaddamada shisheeye ee xulifada la ah Mareykanka iyo mas’uuliyiinta sar-sare ee xisbiga Jamhuuriga ayaa ayaa shaki geliyay sheegashada madaxweyne Trump ee ah in laga adkaaday Daacish, waxayna walaac ka muujiyeen xaaladda ay wajihi karaan Kurdiyiinta haddii uusan Mareykanka difaaceyn. Maalmo ka dib, ayuu madaxweyne Trump bartiisa twitterka ku soo qoray: “Waxaan burburin doonaa dhaqaalaha Turkiga haddii ay weeraraan Kurdiyiinta….”\nBishii Agoosto, ayaa milatariga Mareykanka wuxuu sheegay in iyaga iyo Turkiga ay ku heshiiyeen qaab ahaan sidii laga yeeli lahaa arrimaha amni ee uu Turkiga ka walwalsan yahay. Waxaana lagu heshiiyay in wax laga qabto arrimaha ammaanka ee deegaannada ku teetsan xudduudda Suuriya iyo Turkiga, balse marnaba lama soo hadal qaadin arrinta “aag nabdoon”.\nSDF ayaa ka digtay “weerarka aan loo qiildayi karin” ee Turkiga ee ku wajahan aagga ay Kurdiyiintu ka taliyaan, kaa oo ay sheegeen in uu saameyn xun ku yeelan doono dagaalka ay kula jiraan Daacish iyo xasilloonida iyo nabadda ay sheegeen in ay ka abuureen gobolkaasi sanadadii la soo dhaafay. “Waxaa naga go’an inaan difaacno dhulkayaga wax kastaa oo kacaba.”\nLindsey Graham oo ah xildhibaan ka tirsan Aqalka sare ee Mareykanka isla markaana ay xulufo yihiin madaxweyne Trump ayaa tallaabada Mareykanka ku tilmaamay “musiibo soo wajahan”, halka xiriiriyaha arrimaha gargaarka bini’aadanimada ee Qaramada Midoobay uu sheegay in ay “u diyaar garoobayaan dhibaato tii ugu xumayd”.\nMadaxweyne Trump ayaa markii dambe ku hanjabay in uu “gebi ahaanba burburin doono” dhaqaalaha Turkiga haddii buu yiri Turkigu uu qaado tallaabo “xad dhaaf ah”.\nDAGAAL: Trump oo Ilhaan Cumar ku weeraray saldhiggeeda


Musiibo Soo Wajahday Liverpool Ka Dib Markii James Milner Uu Noqday Xiddigii TODOBAAD Ee Dhaawac Uga Maqan\nMonday January 06, 2020 - 01:45:53 in Maqaallo by Editor Caynaba News\nTababare Jurgen Klopp ayaa wajahaya madax xanuun dhaawacyo ah ka dib markii James Milner uu dhaawac\nku baxay daqiiqadii 9aad ee kulankii Fa Cup ee ay guusha ka gaareen kooxda deriskooda ee Everton.\n34 jirkaan ayaa ku soo bilowday booska daafaca bidix laakiin isagoo isku dayayay inuu celiso darbado Walcott ayuu dhaawac ka soo gaaray muruqa bowdada.\nWaxay taasi ka dhigeysaa in Klopp uusan heysan daafacyo bidix oo u fadhiya daafaca booskaas xureystay ee Andy Robertson.\nMilner waxaa bedelay 19 jirka Yasser Larouci kaasoo saftay kulankiisii ugu horeysay ee Liverpool caawa.\nReds ayaa kulankii caawa dib u soo dhaweysay Rhian Brewster iyo Alex Oxlade-Chamberlain laakiin dhaawaca Milner ayaa ka dhigay in Liverpool ay ka dhaawacan yihiin ilaa tododo ciyaaryahan.\nKlopp waxaa niyad-dhis u noqon kara soo laabashada Joel Matip iyo Dejan Lovren isbuuca soo socda kulanka ay la dheelayaan Tottenham, taasoo ka dhigeysa in daafaca dhexe Joe Gomez uu noqdo xiddiga u fadhiya booska Robertson.\nKubadsameeyaha khadka dhexe Xherdan Shaqiri ayaa ah xiddig kale oo soo laaban kara kulanka Premier League ee Tottenham iyadoo Liverpool ay raadineyso inay sii dheereysato rikoodhkeeda guuldarro l’aanta.\nXiddigaha kale ee ka dhaawacan kooxda Anfield ka dhisan waxaa ka mid ah Fabinho kaasoo maqnaa tan iyo bishii November markaasoo uu dhaawac canqowga ah soo gaaray, lamana filayo inuu soo laabto ilaa iyo dhamaadka bisha Janaayo.\nNaby Keita ayaa isna rajeynaya inuu ka soo laabto dhaawac gumaarka ah bishaan halka Nathaniel Clyne uu dhaawac muddo dheer ku maqan yahay.\nDejan Lovren (Bowdada)\nJoel Matip (JilibkaShaqiri (Bowdada)\nNaby Keita (Gumaarka)\nNathaniel Clyne (Jilibka)\nJames Milner (Bowdada)


“Messi waa halyeey, halka Cristiano Ronaldo uu u noolyahay sida uu ku noqon lahaa kan ugu fiican aduunka” – Gool FM\n“Messi waa halyeey, halka Cristiano Ronaldo uu u noolyahay sida uu ku noqon lahaa kan ugu fiican aduunka”\n(Yurub) 20 Nof 2018. Laacibkii hore kooxda Barcelona Thiago Motta ayaa wuxuu ka hadlay xidigaha Cristiano Ronaldo, Lionel Messi iyo Neymar Jr, kadib wareysi uu ku bixiyay wargeyska “La Gazzetta dello Sport” ee dalka Talyaaniga.\nThiago Motta ayaa wuxuu ugu horeyn ka hadlay xidiga kooxda Juventus ee Cristiano Ronaldo, kaasoo suuqii xagaaga ee lasoo dhaafay kasoo dhaqaaqay Real Madrid.\n“Cristiano Ronaldo waa ciyaaryahan cajiib ah, marka loo fiiriyo waxa uu sameenayo, waa ciyaaryahan gaar ah qaabka uu u noolyahay si uu u noqdo kan ugu fiican caalamka”.\nIntaas kadib Thiago Motta ayaa wuxuu ka hadlay saaxiibkiis horey ee kooxda Barcelona wuxuuna yiri: “Lionel Messi wuxuu leeyahay hibo macquul ah, wuxuu awooday inuu rumeeyo riyadiisa, si uu u noqdo calaamad, Wuxuu inta badan ku tiirsanaa si kali ah, balse hadda wuxuu ku tiirsan yahay asxaabtiisa si ay isbeddel u sameeyaan”.\nMotta ayaa hadalkiisa kusoo kusoo xiray ka hadalka Neymar Jr: “Wuxuu leeyahay tayo heer sare ah, wuxuu awoodaa inuu ka ilaashado kubada kuwa kasoo hor jeeda, qaab ciyaareedkiisa iyo awoodiisa jireed waa mid aad u xoogan”.\nAlex Sandro oo albaabka u furay rabitaanka kooxda Chelsea\nSAWIRRO: Labada Xiddig ee ugu Qaalisan kubbada Cagta oo hal habeen wada Dhaawacmay iyo Taageerayaasha Liverpool oo Faraxsan


Suárez oo ku jira waqtigiisii ugu xumaa ayaa ka wanaagsan Lautaro Martínez… (Rikoorradan ayaa kuu caddeynaya) – Gool FM\nSuárez oo ku jira waqtigiisii ugu xumaa ayaa ka wanaagsan Lautaro Martínez… (Rikoorradan ayaa kuu caddeynaya)\nDajiye August 25, 2020\n(Yurub) 25 Agoosto 2020. Wargeyska “Marca” ee dalka Spain ayaa wuxuu su’aal ka keenay heshiiska ay kooxda Barcelona dooneyso inay soo gabagabeyso inta lagu jiro suuqan xagaaga, kaasoo ah inay la soo saxiixato weeraryahanka Inter Milan ee Lautaro Martínez, si uu ugu noqdo badelka Luis Suarez oo shaki la galinayo mustaqbalkiisa garoonka Camp Nou.\nMacalinka cusub kooxda Barcelona ee Ronald Koeman ayaa Isniintii shalay aheyd kala xiriiray Luis Suarez qadka Taleefanka si uu ugu sheego inuusan qeyb ka aheyn qorshihiisa xilli ciyaareedka cusub.\nBarcelona ayaa aaminsan in Lautaro Martínez uu yahay bedelka ugu fiican ee Luis Suarez kaddib xilli ciyaareedkiisii fiicnaa ee uu la qaatay Inter Milan, gaar ahaan maadaama uu xiriir wanaagsan la leeyahay Lionel Messi, kaasoo kaga garab ciyaaraya xulka qaranka Argentina.\nHaddaba Wargayska “Marca” ayaa wuxuu tooshka ku ifiyay rikoorrada labadan ciyaaryahan, waxaana loo arkaa in xoogaa shaki laga muujin karo, madaama Lautaro xilli ciyaareedkiisii ugu fiicnaa ilaa haatan uu dhaliyay kaliya 21 gool, waana tirada goolasha uu dhaliyay Luis Suarez oo qaadanaya mid ka mid ah xilli ciyaareedkiisii ugu xumaa ee xirfadiisa ciyaareed, iyo kiisii ugu xumaa abid ee maaliyada Barca ah.\nArrintu halkaas kuma joogsan, maadaama Suárez uu ciyaaray kaliya 36 kulan tartamada oo dhan ah xilli ciyaareedkii dhawaan la soo gabagabeeyay, haddana wuxuu gool dhaliyay 126 daqiiqo kasta, halka Lautaro oo ciyaaray 49 kulan, uu gool ku dhaliyay 171 daqiiqo kasta, tanina waxay sharraxaysaa farqiga weyn ee u dhexeeya labada ciyaaryahan heerkooda gooldhalineed.\nMarka laga hadlayo gool caawinta, Waxaa sidoo kale jira in Suárez uu si weyn u sarreeyo, kaasoo caawiyay 12 gool, taasoo celcelis ahaan ka dhigay inuu sameeyay baasas dhameystiran seddexdii kulanba mar, halka Lautaro uu sameeyay kaliya 7 gool caawin, wuxuuna celcelis ahaan sameeyay baasas dhameystiran toddobadii kulanba mar.\nKooxda PSG oo qorsheyneysa inay dib u midoobaan xiddigaha Suarez iyo Neymar\nKaddib Suárez waa kuwee labada xiddig kale ka tirsan Barcelona ee la filayo inay qaado seefta Ronald Koeman??


Howlgallo Ammaanka lagu xaqiijinayo oo laga sameeyay Hiiraan – Radio Muqdisho\nHowlgallo Ammaanka lagu xaqiijinayo oo laga sameeyay Hiiraan\nHowllgalo lagu xaqiijinaya Ammaanka ayaa ciidanka xoogga dalka Soomaaliyeed waxaa ay ka sameeyeen deegaanno ka tirsan degmada Maxaas ee Gobolka Hiiraan, iyadoo saraakiisha Howlgalladaasi Hogaaminayay ay ka warbixiyeen halka ay wax marayaan.\nLabo xidigle Maxamed Muumin Cilmi ayaa sheegay in Howlgalladaas Ammaanka lagu Adkeeynayay ciidanka Dowladda ay ka sameeyeen Deegaanno ka tirsan Gobolka Hiiraan gaar ahaa degmada maxaas ee Gobolkaas.\n“wali waxaan waddnaa Howlgalladii adkaynta ammaanka kaasoo ay sameynayaa ciidammadda xoogga dalka iyo Kuwa AMISOM hadda aan kula hadlaayo ciidanku waxa ay joogaan tuulo la yiraahdo Wabxo oo kala barta galgaduud iyo hiiraan qorshahana waa inaan Bacsannaa kooxda Alshabaab” ayuu yiri Labo Xidigle Maxamed Muumin.\nDhanka kale Labo xidigle Maxamed Muumin ayaa sheegay in Ciidanka Dowladda oo kaashanaaya kuwa AMISIOM ay sii wadi doonaa Howlgallada lagu baacsanayo kooxda Alshabaab isla markaana ciidanku ay isku diyaarinayaan in ay kooxda Alshabaab ka saaraan deegaannada ay uga sugan yihiin Soodinta kala qaybisa Gobollada Galgaduud iyo Hiiraan.\nNUSOJ oo cambaareysay Xarrigga labo Weriye oo Maamulka Gobolka Shabeelada Dhexe Xabsiga Dhigeen, kuna baaqday in xorriyadooda loo soo celiyo.


Bogga Bulshada - Muuqaalka Shumaca\nMaxaa ku yaal Boggeena Bulshada\nBoggan waa la cusbooneysiin doonaa maalin kasta wuxuuna ka koobnaan doonaa qoraallo la xiriira bulshada oo ku xiran kanaalkayaga YouTube iyo degelkeenna. Waxaan rajeyneynaa inaad dhamaantiin fikirkaaga ku wadaagi kartaan shabakadeena iyo kanaalka Youtube maadaama ay faa iido weyn noo leedahay.\nWaxaan higsaneynaa inaan ku darno waxyaabo badan boggan iyo kuwa kaleba sida usbuucyadu usocdaan. Marka fadlan si joogto ah u hubi boggan, haddii aad taageere u tahay boggan iyo baloogyada aan soo dhigno, la wadaag taageeradaada habkan, aad baa loo qadarin lahaa.\nWaxaan soo kordhin doonaa nooc ka mid ah qolka lagu sheekeysto, qolka lagu sheekeysto ama sanduuqa farriinta si aan u wada sheekeysanno isla markaana dadka kale ay uga tagi karaan farriimaha una diraan farriimo. Waan ka shaqeyneynaa waxaana rajeyneynaa in dhowaan la soo gabagabeeyo. Hareerahaas ka joog oo iska hubi barta.\nWaxaan ka jawaabi doonnaa wixii su'aalo ah ee aad ka qabto boggeena ama qoraalladeenna. Waxaad sidoo kale noo soo diri kartaa emayl ku saleysan baloogyadeena, waxaadna na weydiin kartaa wax kasta oo aad jeceshahay. Waxaan ka jawaabi doonnaa dhammaan su'aalaha la soo gudbiyey mar walbana waan joogi doonnaa si aan uga jawaabno. Waxaad sidoo kale ku qori kartaa dusha sare haddii aad sidaas rabto.\nHoos waxaa ku yaal dhammaantood faallooyinkii ugu dambeeyay ee ku saabsan qoraaladayada iyo waxyaabaha kale ee boggeena.\nDIMA on Demi Rose Mawby oo qof walba uga naxday muuqaal qaawan oo Instagram ah 9th October 2021\nDIMA on Scums Rabitaan - Dhammaadka Sharaxaad 11th September 2021\nHaa dabcan ma jecli Akane. Runtii waa sababta dhabta ah ee aysan isula joogin oo…\nmatsujam on Scums Rabitaan - Dhammaadka Sharaxaad 11th September 2021\nSi la yaab leh ayaan u qummanahay dhammaadka. Btw, waxaan filayaa in Hana ay wali bikro tahay maadaama Mugi uusan waligiis runtii tagin…\nDIMA on Maxay Tahay Waa Inaad Daawataa Samurai Champloo 10th September 2021\nWaad ku mahadsan tahay inaad na soo bandhigtay.\nDIMA on Scums Rabitaan - Dhammaadka Sharaxaad 10th September 2021\nHaa, waad saxan tahay, waa wax aad looga xumaado in aysan mar dambe is arki doonin. Laakiin waxaan…\nBaraha bulshada kale\nHoos waxaa ku yaal xiriiriyaha kanaalkayaga YouTube. Aad iyo aad ayaan u qadarin doonnaa haddii aad ku biirto kanaalkayaga. Tani waxay naga caawin doontaa inaan u korno kanaal ahaan. Waxaan hiigsaneynaa inaan soo dirno fiidiyowyo laxiriira qoraalladayada baloogyada. Markaa hadaad soo booqatay kanaalkayaga fadlan subscribe dheh oo like wixii nuxur ah ee la soo dhajiyay tani wax weyn ayey noo taraysaa.\nHaddii aad u maleyneyso inaan ku sii fidineyno barnaamijyo kale sida Instagram iyo FaceBook fadlan nala soo socodsii faallooyinka, ama nala soo xiriir email ahaan.\nKa mid noqo adeeggayaga ku-qoritaanka emaylka ee hoose. Kaliya gal cinwaanka emaylkaaga waxaana laguu soo diri doonaa emayl markasta oo aan qoraal cusub samayno.\nKu qor cinwaanka emailkaaga\nMacluumaad ku saabsan baloogyadayada iyo boggayaga internetka\nWaxaan hiigsaneynaa inaan soo dirno baloogyo badan sidii aan muddo dheer ahaan jirnay. Waxaan bilaabi karnaa Patreon dhowaan oo deeqaha oo dhan si weyn baa loo qadarin doonaa. Dhammaan deeqaha waxaa lagu bixin doonaa qoraalladayada 'blog' iyo wax kasta oo kale oo ku saabsan barta. Waxaan sidoo kale higsaneynaa inaan ku soo dhejino xamuul waxyaabo badan boggan iyo waqti dheer. Waxaan sidoo kale qori doonnaa dib u eegista anime-ka la xiriira iyo qeexitaanno dhacdooyin sidoo kale. Kuwani waxyar bay ka dib imanayaan hase yeeshe. Waa lagugu wargalin karaa marwalba oo aan soo dhigno boosteejo cusub adoo iska diiwaangelinaya bartayada loo diro.\nTani waxay ka dhigan tahay inaadan waligaa ka maqnaan doonin mid ka mid ah qoraaladayada blog-ka. Waxaan ku daboolnaa waxyaabaha ku saabsan anime-ka aadka loo jecel yahay waxaana dooneynaa inaan soo dhajinno macluumaadka ku saabsan warshadan. Tani waa ujeedkeena kaliya. Wixii jawaab celin ah ee laga bixiyo boggeena iyo qoraaladayada baloogyada waa mid aad loo qiimeeyo. Waxaan jeclaan lahayn inaan dib u maqalno waxa aad ka aaminsan tahay boggeena, waxaanan higsaneynaa inaan helno taageere daacad ah oo aan u gudbin karno waxyaabaha ku jira. Haddii aad hayso wax talo bixinno ama su'aalo ah oo qoraal ah oo ku saabsan qormada fadlan ha ka baqin inaad noo soo dirto adoo adeegsanaya emaylka kor lagu soo sheegay.\nFiidiyowyadii ugu dambeeyay ee YouTube-ka kanaalkayaga\nHoos waxaa ku yaal qaar ka mid ah fiidiyowyadii ugu dambeeyay ee YouTube-ka ee kanaalkeena. Waxaan soo dhejineynaa fiidiyowyo laxiriira qoraaladayada blog-ka iyo guud ahaan anime, iyo sidoo kale noocyo kale oo taxane animated ah. Fadlan tixgeli inaad jeceshahay oo aad faallo ka bixiso fiidiyowyada, iyo sidoo kale inaad iska diiwaangeliso kanaalka, tani run ahaantii waxay naga caawin lahayd inaan ka baxno oo aan u korno sida ugu macquulsan.\nWaxaad ka daawan kartaa qaar ka mid ah liistadayada liiska ku jira YouTube-ka adiga oo gujinaya fiidyowyada. Waxay ka mid yihiin Hyouka, Trinity Seven, Miraha Grisaia, HenSuki iyo Fasalka Elite-ka. Waxaan rajeyneynaa inaad ku raaxeysan karto iyaga waxaadna hubin kartaa sidoo kale anime-ka bilaashka ah ee aan ku heli karno annaga Bogga Anime ee bilaashka ah.


Gudoomiyayaasha degmooyinka G/Banaadir oo qorsho cusub la dheelaya Boorsaani - Caasimada Online\nHome Warar Gudoomiyayaasha degmooyinka G/Banaadir oo qorsho cusub la dheelaya Boorsaani\nGudoomiyayaasha degmooyinka G/Banaadir oo qorsho cusub la dheelaya Boorsaani\nMuqdisho (Caasimada Online) – Iyadoo inta badan magaalada Muqdisho iyo Gobolada dalka ay ka socdaan xulista Xildhibaanada Baarlamaanka Cusub ee Somalia ayaa waxaa hadana soo baxaaya in ololaha xulistaasi ay ku biireen Guddoomiyayaasha Degmooyinka Gobolka Banaadir.\nGuddoomiyayaasha Gobolka ayaa la sheegay inay u hanqal taagayaan kamid noqoshada Xildhibaanada cusub si ay uga caga siibtaan Maamulka Gobolka Banaadir oo afka carada la gali doona haddii laga guuleysto Madaxweyaha iminka xilka uu kasii dhamaanaayo Xassan Sheekh Maxamuud.\nGuddoomiyayaasha Degmooyinka ayaa waxaa la arkayaa iyagoo Odayaasha beelahooda kulamo kula qaadanaaya Hoteelada Magaalada Muqdisho si ay uga dhaadhiciyaan kamid noqoshadooda Xildhibaanada cusub.\nMid kamid ah Guddoomiyayaasha oo inooga xog waramay arrintaani ayaa sheegay in sababta ololihiisa ay tahay in maamulka Gobolka Banaadir uu wakhtigiisa dhamaanayo haddii laga guuleysto Madaxweyne Xassan oo musharax Madaxweyne ah.\nWaxa uu Guddoomiyahaani xaqiijiyay in dowlada Cusub ay la imaan doonto Guddoomiye cusub, sidaa darteedna isaga iyo Guddoomiyayaal kale oo asxaabtiisa ah ay go’aansadeen inay raadiyaan sida ay uga mid noqon lahaayen Baarlamaanka Cusub.\nWaxa uu intaa kusii daray xogtiisa in ololahaani ay bilaaben muddo bil ka hor iminkana ay ku rajo weyn yihiin inay ku biiri doonaan Baarlamaanka cusub.\nXildhibaanada cusub ee imaan doona ayaa waxaa u badnaan doona dhalinyaro xiiseyneysa Siyaasada dalka waxaase suuragal ah in qaarkood ay waayan rajadooda marba haddii uu arrinku yahay dhaqaale bixin.\nDhinaca kale, waxaa qorshaha Guddoomiyayaasha uu ku jiro damaca aan la socon Guddoomiyaha Gobolka Banaadir Sheekh Yuusuf Boorsaani.